Allgedo.com » Madaxweyne Dowladda kmg Shariif Shekh Axmed oo gaaray magaaladda Addis Ababa iyo shir deg deg ah oo ka dhici doona Addis Ababa.\nMadaxweynaha Dowladda Soomaaliya ayaa wuxuu maanta gaaray magaaladda Addis Ababa ee dalka Itoobiya, iyadoo Madaxweynaha Soomaaliya uu ka qeyb gelli doono shir deg deg ah oo ka dhici doona.\nMadaxweynaha Dowladda Kmg ah ee Soomaaliya Mudane Shariif Sheekh Axmed iyo wefdi balaaran oo uu hogaaminaayo, ayaa waxay goor dhaw ay ka daggeen magaaladda Addis Abba ee dalka Itoobiya.\nSababaha uu Madaxweyne Shariif uu u aaday magaaladda Addis Ababa, ayaa waxaa lagu sheegay in iyadoo shir deg deg ah ay yeellan doonaan Madaxda Dalalka ku bahoobay Urur Goboleedka Igad.\nMadaxda Urur Goboleedka Igad ayaa waxay ka hadli doonaan Ciidamadda Dowladaha Kenya iyo Itoobiya ee gudaha u gallay dalka Somaliya iyo sidii ay uga mid-noqon lahaayeen Ciidamadda Midowga Afrika ee Amisom.\nIgad ayaa waxay soo saari doontaa qaraar qeexaaya in Ciidamadda Dowladaha Itoobiya iyo Kenya loogu ogolaado inay ka mid noqdaan Ciidamadda Midowga Afrika ee Amisom, oo hawl-galla ka wada caasimadda.\nQaraarka ka soo baxa shirka ay yeellan doonaan Madaxda Urur Goboleedka Igad, ayaa waxay hordhigi doonaan Ururka Midowga Afrika, si uu u ansaxiyo qaraarka ay soo saareyn, oo Ciidamadda Itoobiya iyo Kenya looga mid-dhigaayo Ciidamadda Amisom.\nSi kastaba ha-ahaatee Ciidamadda Dowladaha Kenya iyo Itoobiya, ayaa waxay iminka ay si toos ah ugu wada sugan yihiin Gobolada Gedo, Jubbada Hoose, Jubbada Dhexe “Jubbooyinka”, Hiiraan iyo Galgaduud, waxayna qorsheynayaan inay dagaalo xoogan la-gallaan Xoogaga Shabaab.


Warbixin Hay’adda Quwada Atoomikadda IAEA ka soo saartay Qaddiyadda Nuclearka Iran iyo jAhmed-najaad oo si kulul uga jawaabay | Berberanews.com\nWarbixin Hay’adda Quwada Atoomikadda IAEA ka soo saartay Qaddiyadda Nuclearka Iran iyo jAhmed-najaad oo si kulul uga jawaabay\nNovember 9, 2011 | Published by: Maax\nVieana-(Berberanews)- Hay’adda Quwadda Atoomikadda adduunka u qaabilsan Qaramadda Midoobay IAEA, ayaa shalay warbixin 13 boga oo ay ka soo saartay qadiyadda nuclearka Iran waxay ku sheegtay in qaybo ka mid ah kobcinta Nuclearka Iran qorshihiisu yahay in sifo nabadgelyo looga faa’iidaysto, halka qayb kale oo warbixintu xustay inay si gaari salka ku hayso ujeedooyin dhinaca Milateriga.\nIAEA waxay sheegtay inay heshay cadaymo muujinaya Iran inay dhammaystirtay tijaabooyin qaraxyada aadka u sarreeya iyo hirgelinta qaabka isku-xidhka Kommbuyuutarka iyo madaxdayada gantaalaha Nuclearka. Waxa kale oo warbixinta lagu faafiyay inay Iran ku hawlantahay horumarinta sidii Gantaalaheeda ridada dhexe ee Shahab-III loo saari lahaa madaxdyada Nuclearka.\nSidoo kale, waxay warbixintu ku eedaysay Iran inay bilowday bacrimin hoose oo ay ku sammaynayso macdanta uranium oo ay ka wado dhulka hoostiisa oo ay u addeegsanayso cilmi-baadhista Nuclearka.\nMadaxweynaha Dalka Iran Mahmoud Ahmadinejad, ayaa maanta jawaab uu ka bixiyay eedaha ka soo yeedhay Hay’adda IAEA oo uu ku timaamay mid garabsiinaysa eedaha macno darada ah ee maraykanku u jeediyo, isagoo intaas raaciyay inaan dalkiisu dib uga laaban doonin barnaamijka Nulcearka, islamarkaana adduunka lagu marin habaabiyay in dalkiisu sammaysanayo hubka Nuclearka.\n“Qaranka Iran hal Bit dib ugama laaban doono dariiqa uu ku socdo. Qaranka reer Iran waa mid dareen iyo caqli badan. Uma sammaysan doonto laba bam oo ay kaga soo horjeedo 20,000 ee bamka Nuclearka aad haysataan [dalalka galbeedka].” Sidaa waxa yidhi Madaxweynaha Iran Mahmoud Ahmadinejad oo la hadlayay kumannaan shacabka dalkiisa oo maanta isugu soo baxay badhtamaha Tehran.


Xubno katirsan Labada Gole ee Baarlamaanka oo bogaadiyey dhalinyaro Garbahaareey ka hirgeliyey Maktabad | Somali National Television - sntv.so\nHome AQALKA SARE Xubno katirsan Labada Gole ee Baarlamaanka oo bogaadiyey dhalinyaro Garbahaareey ka hirgeliyey...\nMuqdisho (SNTV) Xildhibaano ka tirsan Labada Gole ee Baarlamaanka Federaalka ah ee Soomaaliya ayaa bogaadiyey dhalinyarada hirgalisay Maktabadda degmada Garbahaareey ee gobolka Gedo, kadib munaasabad ay xalay ku qabteen magaalada Muqdisho.\nSenetor Cabdullaahi Sheekh Ismaaciil (fartaag) oo ka mid ah mudanayaasha laga soo doorto Jubbaland ayaa tilmaamay in Maktabadaasi ay sare u qaaday heerka aqooneed ee degmada, waxaana munaasabadda shahaado sharf lagu gudoonsiiyey dhalinyarada Maktabadda hirgalisay oo qaarkood ay qurba joog yihiin.\nWaxa uu sheegay Senetor Cabdullaahi Sheekh Ismaaciil (fartaag) in dhalinyaradu ay door wanaagsan ka qaadan karaan horumarka dalka, islamarkaana talaabadaan ay tahay mid sare u qaadeysa waxbarashada gobolka Gedo.\nMaktabadda Garbaharey oo la furay bishii Augost ee sanadkan waxa ay noqotay goob cilmi oo sare u qaaday heerka aqooneed ee Bulshada.\nPrevious articleHowlgal lagu dilay Maleeshiyaad ka tirsan Al-shabaab oo ka dhacay meel u dhow Degmada Jamaame\nNext articleGuddoomiyaha Maxkamadda Sare ee Dalka oo u ambabaxay Dalka Mareykanka


Dhagaxyada | February 2020\nUgu Weyn Ee Dhagaxyada\nSidee loo dhajiyaa foornada xayawaanka ee aagga banaankeeda\nQalabaynta jidadka xagaaga xagaaga ama meel u dhow aqal wadan, qof kastaa wuxuu rabaa inuu ahaado mid aan shaqeynin, laakiin sidoo kale wuxuu ku habboon yahay naqshadda guud ee muuqaalka. Helitaanka foornada saxda ah mar walba ma shaqeyso. Xaaladaha noocaas ah, dad badan ayaa go'aansada inay abuuraan xabado xabbo leh iyagoo gacmahooda ku haysta guriga.\nCaymisyada badan waxaad arki kartaa wadada bannaan. Dhammaystiridda waddooyinka waddanka leh xargaha boodboodka ayaa ah habab aad u fiican oo caan ah oo loo diyaariyo dhulka u dhow guriga, sidaas awgeed su'aasha ah "Sidee baan u dhejin karnaa gacmahayga?" waxay dhacdaa inta badan. Sida loo doorto foosto waddanka Marka aad dooranayso nooc ka mid ah waddada waddanka (laga bilaabo xargaha duubista) waxaad u baahan tahay inaad fiiriso alaabta wax soo saarista.\nhttps://lezgka.ru so.lezgka.ru © Dhagaxyada 2020


Diyaarad sida Dawooyin & dhaqaatiir oo soo gaartay Muqdisho – Mareeg.com somalia, World News and Opinion. Diyaarad sida Dawooyin & dhaqaatiir oo soo gaartay Muqdisho * Mareeg.com somalia, World News and Opinion.\nBy Ardaan Yare on 30th December 2019\nDiyaarad ay soo dirtay dowladda Qatar oo qaadeysa qaar ka mid ah dhaawacyada dadkii ku waxyeeloobay qaraxa ayaa ka soo degatay garoonka diyaaradaha Aadan Cadde iyadoo halkaas ay ku sugan yihiin xubnaha guddiga Qaran ee gurmadka.\nSidoo kale Garoonka Diyaaradaha Aadan-Cadde waxaa ku sugan xubno uu kamid yahay Wakiilka Qaramada Midoobey ee Arrimaha Soomaaliya,waxaana dadka ku dhaawacmay qarixii muqdisho ee aad u liita la isugu geeyey Isbitaalka Digfeer si halkaasi looga qaado.\nShalay ayaa waxaa dowladda Turkiga ay Magaalada Muqdisho ka qaaday wajiga 1aad dhaawacyada 16 ruux iyo meydadka laba u dhalatay dalka turkiga,kuwaas oo kamid ahaa dadkii ku waxyeelbey qarixii ka dhacay Isgoyska Ex-Koontorool Afgooye ee Muqdisho.


Kororso Aqoontaada Qeebta (6 )\nSubject: Kororso Aqoontaada Qeebta (6 ) Tue Jan 18, 2011 6:17 pm\ndhamaan walaalaaha waan ka raali galinayaaa oo la socday barnaamijaani suaalaha iyo jawaabaha oo taxanaaha noo ahaayay wax yar waxaan ku jiray imtixaanaad hada laakin way ii dhamaadeen waa mahad alaaah marka qeebtii lexaad ku soo dhawaada\n1-Su'aal, Sheeg kumuu ahaa Gabyaagii Rasuulka (NNKH).\n1-Jawab, Gabyaagii Rasuulka (NNKH) wuxu ahaa Xasaan Binu Thaabit.\n2-Su'aal, Sheeg imisa sano ayey dacwadu (Fidinta diinta) Qarsoodi ehayd.\n3-Su'aal, Sheeg kuwii Islaamka ugu horeeyey ee muhaajiriin ah ?\nWaxay kala ahaayeen, 1- Hooyo Khadiijo Bintu Khuweylad rc, 2- Cali Bin\nAbii Daalib rc, 3-Abuu-bakar rc, 4-Sayid Binu Thaabit rc, 5- Cusmaan Bin\nCafaan rc, 6-Subeyr Bin Cawaam rc, 7- Cabdi Raxmaan Bin Cowf rc, 8-\nSacad Bin Abii waqaas rc, 9-Dalxa Bin Cubeydillah rc,\n4-Su'aal, Sheeg Qofkii ugu horeeyey ee islaanimo ku shahiida?\n5-Su'aal, Sheeg Gabadhii ugu horeesay ee Islaanimo ku Shahiida?\nSi'ay Boqorka hadiyad ugu geeyaan, Muhaajiriintana Gacantooda loo-soo geliyo, Hadaba sheeg labadaas Nin magacyadooda?\n7-Su'aal, Sheeg goormuu soo Islaamay Xamza Bin cabdi mudalib?\nXamza Bin Cabdi mudalib wuxu soo islaamay sanadkii lixaad ee\nNabinimada. Nabiga (NNKH) oo 6 sano nebi ah ayuu soo islaamay xamza.\nSidoo kale sanadkaan waxaa soo islaamay Cumar bin Khadaab.\n8-Su'aal, Sheeg Xamza RC iyo Cumar bin khadaab imisa maalmood ayey kala danbeeyeen soo galitaanka Diinta Islaamka .\n9-Su'aal, Sheeg goormay dhacday hijradii uu Rasuulka (NNKH) ka soo Hijrooday Maka una soo Hijrooday Madiina?\n10-Su'aal, Sheeg markii Nebiga (NNKH) uu madiina u hijroonaayey kumuu ahaa asxaabigii la socday?\n11-Su'aal, Sheeg ciidaanka caalamka ugu tirada badan ?\n12-Su'aal, Sheeg ciidaanka caalamka ugu awooda badan?\n13-Su'aal, Sheeg warshada sonkor isnaay oo ku taalo magaalada jowhar sanadkii la-aas-aasay?\n14- Su'aal, Sheeg magaalada kaliya ee Soomaaliya bariiska ka baxo?\n15-Su'aal, Sheeg bariiska ka baxa magaalada Jowhar magaca loo-yaqaano?\n16-Su'aal, Sheeg abwaanka weyn ee soomaaliyadeed Maxamed Ibraahim Warsame (Hadraawi) sanadkii uu dhashay?\n18-Su'aal, Sheeg shimbirka shimbiraha ugu xoogga badan?\n19-Su'aal, Sheeg Libaaxa yar ee ilmaha ah magaca loo-yaqaan?\nlaco QEYBTII 7AAD.\nSubject: Re: Kororso Aqoontaada Qeebta (6 ) Sun Feb 06, 2011 12:35 pm\nSubject: Re: Kororso Aqoontaada Qeebta (6 ) Sun Feb 20, 2011 9:30 pm\nwalaal adaa mudan\nSubject: Re: Kororso Aqoontaada Qeebta (6 )


Askariyad Mareykan: Waxaan jeclaan lahaa in aan anigu noqdo ruuxa la dilay, weligay kuma… – Hagaag.com\nAskariyad Mareykan: Waxaan jeclaan lahaa in aan anigu noqdo ruuxa la dilay, weligay kuma…\nPosted on 28 Seteembar 2019 by Admin in Lifestyle // 0 Comments\nAmber Guyger (31-jir) oo ah askariyad loo haysto dilka nin madow ah oo daris la ahaa kaas oo ay gurigiisa ku dhex dishay xilli ay ku khaldantay gurigiisa oo ay u qaadatay in ninkani uu yahay tuug gurigeeda ku dhex jira.\nDhacdadan oo ka dhacday magaalada Dallas, Texas ee dalka Mareykanka dhammaadkii sannadka 2018 ayaa hadalhayn badan dhalisay, waxaana loo fasiray in haweeneydan ay cunsurinimo u dishay ninkan madow oo lagu magacaabay Botham Jean islamarkaana jiray da’da 26.\nMaxakamad lasoo taagay ayay ka sheegtay in ay aad uga xuntahay dhacdadan, eyna ka jeclaan laheyd in iyada la dilo.\nWaxaa lagu eedeeyay dil bareer ah, haddii lagu helo dambigan waxaa ay muteysaneysaa xabsi daa’im oo nolosheeda ah.\n” Waxaan jeclaan lahaa in aan aniga noqdo ruuxa la dilay. Waligay kuma fekerin in aan gooyo naf ruux aan dambi laheyn, arintanna wax shaqo ah kuma lahan naceyb ama cunsuriyad. Waxaan ahaa qof cabsanayay, habeenkaas” , ayay tiri askariyadda oo oyneysa.\nHabeenkii ay dilka geysaneysay ayaa la sheegay in ay kasoo baxday shaqo boolisnimo oo ay 13 saacadood ku jirtay.\nWaxa ay maxkamadda ka sheegtay in labada guri ay isku egyihiin islamarkaana markii ay furaha galisay albaabka, uuba iska furmay maadaama uusan si wanaagsan u xirneyn, waxaana ay markaasi u qaadatay in gurigeeda tuug jabsaday, sidaasna ay bastoolada kula soo baxday una toogatay Botham.


Wararka - Qaylo-dhaanta cilladda iyo xalka guddiga koronto-dhaliyaha koronto dhaliyaha\nAwoodda tamarta naaftada genset kuma bilaabi karto oo si otomaatig ah uma joojin karto\n1.Disel engine xiro gudbinta tallaabo lahayn.\nSolenoid 2.diesel engine waa jabay.\n1〉 Ku cabiray gudbinta mashiinka Diesel oo leh mitir dhowr ah, danab caadi ah oo shaqeynaya waa 25.5 V, haddii gudbinta wax ficil ah lahayn, bedel gudbinta. Komishan la'aan-xamuul, dhir si caadi ah u socota;\n2〉 Ku cabiro solenoid mishiinka naaftada leh mitir fara badan danab caadi ah oo shaqeynaya waa 26.2 V, haddii kaligiis aan ficil lahayn, bedel mid. Komishan la'aan-xamuul, dhir si caadi ah u socota;\nMashiinka naaftada ayaa si otomaatig ah u shaqeynaya, laakiin qalabka digniinta cadaadiska saliidda ayaa hooseeya\n〉1〉 gudiga xakamaynta ayaa muujinaya heerka saliida oo hooseeya\n〈2〉 Saliida kudareysa saliida waxay kujirtaa miisaan buuxa;\n3〉 Hubi shaandhada saliidu inay caadi tahay;\nNormal4〉 Si caadi ah u hubi miiraha saliidda ku jirta ee saliidda lagu shubay.\nFalanqaynta kore, xukunku waa qalad dareeraha dareeraha.\nKa saar fiilooyinka fiilada kuleylka ee saliidda, gacanta ku bilow mashiinka naaftada, unuga si caadi ah u socda. Kadib cadaadiska saliida soosaarida cadaadiska xun, beddel qeybta, mashiinka shaashadda ee korantada, ka xir khadka muunad qaadista hawada <3p>, mishiinka naaftada oo si otomaatig ah u bilaaba, hawlgalka unuggu waa caadi.\n1. Hubi in saliidda mishiinka naaftada ay buuxsameen iyo in kale\n2. Hubi fiilada induction induction\nMarka gensetku si otomaatig ah u socdo, digniinta heerkulka sare ee biyaha ayaa markaa istaaga.\n1. Guddi maamusha ayaa tilmaamaya kuleyliyaha sare ee biyaha, shaashadda shaashadda LCD ee heerkulka biyaha ee 100 digrii, culeyska ac waa 140 A <xamuul kala duwan lagu qiimeeyay>.\n2. Heerkulku wuxuu furaa biyo qaboojiye wareeg ah\n3. Si sax ah u hubi fiilada kuleylka ee kuleylka\n4. Taangiyada biyaha qaboojinta ayaa buuxa\nFalanqaynta kor ku xusan, Xukunka haanta biyaha hawo waa mid aad u wasakh badan, heerkulka biyaha oo sareeya ayaa sababay dhawaaqa digniinta.\nKa qaad haanta biyaha, nadiifinta hawo-biyoodka (haanta biyaha), rakibida ka dib, genset-ka otomaatiga ah ee bilowga ah, hawlgalka unuggu waa caadi.\nMarkaad nadiifiso hawo-biyoodka (haanta biyaha), adoo ku daraya alkali biyo si sax ah, taasi micnaheedu waa, biyo saaid ah kadib alkali yar dhig, si aysan u dhaawacin hawo-mareenka (haanta biyaha).\nMarka gensetku si otomaatig ah u socdo, alaarmiga alaarmiga yar ayaa markaa istaaga.\n1. Guddi maamusha ayaa tilmaamaya cadaadiska saliidda oo hooseeya\n2. Saliidda saliidda ku jirta ayaa si buuxda u socota;\n3. Hubi shaandhada saliidu inay caadi tahay.\nFalanqaynta kore: xukunku waa xakamaynta cadaadiska saliida.\nKa saar guddiga xakamaynta cadaadiska saliidda, haddii la cabiro danab ac waa 385 V oo mitir badan leh, danab gelintu waa caadi. Hubi haddii xakamaynta cadaadiska saliida ay taabato barta aan loo baahnayn, burush isku day oo hagaaji xiriirka. Diesel genset si otomaatig ah ayuu ku bilaabmaa, hawlgalku waa caadi.\n1. Tilmaame-hawleedka koontaroolayaasha heerkulka sare ee biyaha, mitirka biyaha wuxuu akhriyaa 68 digrii\n2. Taangiyada biyaha qaboojinta ayaa buuxa\n3. Hubi xiisadda suunka taageereha ee ku dhex jira baaxadda loo qoondeeyay, mashiinka shaqeynaya, mishiinka naaftada uma muuqan ifafaalo dabacsan.\nFalanqaynta kore: heerkulku ma furna.\nKa fogee heerkulbeegga oo beddel. Diesel genset si otomaatig ah ayuu ku bilaabmaa, hawlgalku waa caadi.\nMashiinka Diesel waa la xiray si qasab ah wareegaya nidaamka qaboojinta biyaha, heerkulbeegga waxaa loo isticmaalaa in lagu beddelo socodka wareegga biyaha qaboojinta, si loo gaaro hadafka xakamaynta otomaatiga ah ee xoojinta qaboojinta. Heerkulbeeg lagu rakibay madaxa dhululubada meesha ay ka baxaan ilaha biyaha. Marka hawsha dayactirka, looma oggola inay joojiso heerkulbeegga si caadi ah, waxay saameyn ku yeelan doontaa isticmaalka caadiga ah ee mishiinka naaftada. heerkulka furan ee heerkulbeegga yar waa 68-72 digrii, heerkulka furan oo buuxa waa 80-86 digrii, samee qaabka wareegga biyaha qaboojinta. Biyaha qaboojintu waa inay isticmaalaan biyaha la nadiifiyey, oo waxay ku daraan miridh iyo barafow.


Maxamed Biixi: Isma casilayo, mana u noqonayo UN – Mareeg.com somalia, World News and Opinion.\n30th March 2015 A warsame Af Soomaali, Featured 0\nMareeg.com: Wasiirka Arrimaha dibadda maamulka Somaliland, Maxamed Biixi Yoonis, ayaa beeniyey warar soo baxay oo sheegayey inuu xilka iska casilayo, wuxuuna tilmaamay inaanu diyaar u ahayn xil uu ka qabto Qaramada Midoobay.\nHadalka Wasiirka ayaa ka dambeeyay warar maalmihii u dambeeyay soo baxayay oo sheegayay in Xogyaha Guud ee Qaramada Midoobay xil u magacaabayo sidaas darteedna uu iskaga casilay xilka wasiirnimo ee arrimaha debamadda Somaliland.\nWasiirka oo saxaafadda la hadlay xilli uu ka soo degay Madaarka Hargeysa, kana soo laabtay Cardiff, waxa uu warkaasi ku tilmaamay waxba kama jiraan.\n“Warkaas wax ka jiraa ma jiraan, UN-ka waan u shaqayn jiray, waxaan ka ahaa masuul aad iyo aad u weyn, waxaanan ka doorbiday inaan dadkayga u imaado oo dalkayga u shaqeeyo, warkaasina maaha mid sal iyo raad leh”, ayuu yiri Wasiir Maxamed Biixi Yoonis.\nMaxamed Biixi Yoonis ayaa ka hor inta aan loo magacaabin xilka wasiirka arrimaha debadda Somaliland muddo dheer u shaqeynayey Qaramada Midoobay.


Britain: Darawal si la yaab leh shaqadiisa ku waayay | HalQaran.com\nHome Warar Cusub Britain: Darawal si la yaab leh shaqadiisa ku waayay\nBritain: Darawal si la yaab leh shaqadiisa ku waayay\nBritain (Halqaran.com) – Darawal ka shaqeen jiray mid ka mid ah Shirkadaha dadka adeegga guryaha ugu geyso ee loo yaqaano (Delivery-ga) ayaa la ceyriyay, kadib markii uu diiday inuu xirto Maska Afka lagu xirto, waxaana la aamin sanyahay inuu yahay shaqaalihii ugu horreeyay ee loo ceyriyo diidmo ah in uu xirto maska gudaha Britian.\nNinkan oo lagu magacaabo Deimantas Kubilius ayaa ceyrintiisa waxa ay timid bilowgii hore ee cudurka COVID-19, waxaana ninkaan uu ku guul dareystay dagaal dhanka sharciga ah oo uu la galay shirkadii uu ka shaqeen jiray.\nDeimantas Kubilius ayaa la sheegay inuu iska indha tiray amarro ay soo rogtay shirkadda uu ka shaqeen jiray, kuwaasi la xiriiray in shaqaala kasta uu xirto Maska Afka.\nDarawalkan ka shaqeyn jiray Delivery-ga ayaa hadda lumiyay kiiskiisa, kadib markii uu qaadiga xukumay shirkadda qeybinta cuntada ee Kentfoods inay xaq u leedahay inay shaqada ka erido, arintaas oo ah tii ugu horreysay ee nooceeda ka dhacdo Britian.\nUgu dambeyn, ninkaan ayaa gabi ahaanba diiday in uu galay wax dambi ah, hasayeeshee qaadiga maxkamada ayaa sheegay in ceyrinta Mr kubilius ay aheyd mid sax ah, waxaana la laalay gabi ahaan dacwadii ninkan.\nDarawal si la yaab leh shaqadiisa ku waayay


Warshadda Baakadka Baakadka ee Waraaqaha Shiinaha iyo soosaarayaasha | Fangda\nWaraaqaha Liiska Xidhmada ee waraaqaha ayaa kuu oggolaanaya inaad si fudud dukumintiga ula wadaagto macaamiishaada adigoon ka welwelin inuu burburo ama la tuuro.\nCabir: 240 × 180 mm\nWaxyaabaha: Paper Transparent\nDhumucdiisuna: 25gsm + 40gsm\nMidabka: Cagaar iyo madow ama la qaabeeyey\nDaabac: DOCUMENTOS / LIISKA XIRIIRKA / Daabacaadda qaabeynta\nKoollo: koollo dhalaal kulul oo tayo sare leh (Patented)\nSafka: warqad cad oo kraft ah\n* Dukumintiga FANGDA ee ku lifaaqan baqshaddu waxay ka kooban yihiin warqad hufan, kuma jiraan walax khatar ah, 100% wax soo saarka cagaaran oo baaba'aya\n* Badeecadaha u habboon deegaanka oo si ballaaran loogu adeegsado maraakiibta iyo warshadaha saadka.\n* Waxay hubisaa in dukumiintiyada rarka ay sii ahaanayaan difaac buuxa.\n* Adkaysiga ilmada adag, ma fududa in wax la kaydiyo, laga hortago luminta.\n* Baqshadaha xasaasiga ah ee cadaadiska ayaa sugaya oo ilaalinaya dukumiintiyada ku xiran dibadda rarka\n* Habee macluumaadka la daabacay ee ay codsadeen macaamiisha.\n* Taakuleynta dhalaalka kulul ee dhalaalka waxay siisaa adhesion xoog leh meelaha kala duwan sida waraaqaha, caagagga, badeecadaha jiingado, iwm\n* Baqshadaha liistada baqshaduhu waxay ilaalinayaan xisaabaadka alaabta lagu geeyay ee ka kooban alaabada la soo raray si ay mas'uuliyiintu u waafajiyaan culeyska xirmooyinka macaamiishana ay u eegaan in waxyaabaha ku jira ay la mid yihiin soosaarista.\nFaa'iidooyinka Baakadaha baqshada liisaska:\n* Ilaalin iyo badbaado aad u fiican\nLiistada Baakadaha baqshadaha ayaa xafidaya waraaqaha lana xafidaa marka la marayo.\n* Cimilo adkaysi\nWaraaqda waara waxay si wada jir ah u ilaalisaa dukumiintiyada muhiimka ah lagana ilaaliyaa wasakhda, qoyaanka iyo cunsurrada.\nCodso sanduuqyada, baqshadaha, boorsooyinka boostada lagu soo diro, tuubooyinka, iyo wixii intaa ka badan! Isku-xidhka joogtada ah ee joogtada ah isla markiiba isla noocyo kala duwan oo substrates ah; si fudud fowdada ka bixi oo cadaadis saar.\n* R&D adag oo leh shatiyado u gaar ah.\n* REACH iyo ISO shahaado.\n* Dhexgalka Vertical ee wax soo saarka: filinka filimka, daaha silica, soosaarka kuleylka dhalaalaya kululeeyaha iyo dahaadhka, daabacaadda, dhimista jarista the dhammaan howlaha waxaa lagu dhammeeyaa aqoon isweydaarsiyo u gaar ah.\n* In ka badan 20 sano warshadaha daahan.\nXiga: Waraaqda xumbada


Garab Alshabaab oo ku biiraya IS - BBC News Somali\nGarab Alshabaab oo ku biiraya IS\n23 Oktoobar 2015\nImage caption Cabdiqadir Muumin ayaa hogaaminaya garabka ku dhawaaqay inay raacayaan IS.\nGarab ka tirsan kooxda mayalka adag ee Soomaaliya, al-Shabaab, ayaa ku dhawaaqay inay daacad u noqonayaan kooxda isku magacwday dowladda islaamiga taasoo ka dhigaysa kooxdan tii ugu horreysay ee Soomaaliya ka socota ee si cad u sheegta inay sidaas sameynayaan.\nKooxdan waxaa saldhiggeedu yahay buuraha Galgala ee maamul-goboleedka Puntland ee woqooyi bari Soomaaliya. Kooxdu waxay u muuqataa inay yar tahay hadda waxaana madax u ah sheekh Cabdiqaadir Muumin, oo ka mid ah hoggaamiyeyaasha diineed ee al-Shabaab.\nKooxda sheegata dowladda islaamiga waxay dhowaantan si caddaan ah u qalqaalsanayeen jihaad-doonka Soomaaliya , iyagoo xataa iskudeyaya inay u adeegsadaan kooxda xiriirku kala dhexeeyo ee galbeedka Afrika ee Boko Haram inay sidaas oo kale sameeyaan.\nAl-Shabaab qudheeda waxaa xiriir kala dhexeeyaa kooxda loollanku kala dhexeeyo Daacish ee Al-Qaacida, waxaana hoggaamiyeyaasha al-Shabaab ay isku khilaafeen arrintan iyagoo xirxiray xubno lagu tuhunsan yahay inay iskudeyayeen inay goostaan.\nWaxaa caddaan ah inay aqoonsan yihiin codsiga kooxda dowladda islaamiga, taas oo saameyn karta awooddooda ay dad ku qortaan ayna sii ahaadaan halis weyn. Kooxahan oo dhan waxay u jeesteen inay dacaayado ku baahistaan warbaahinta bulshada.


Baarlamaanka Uganda oo u codeynaya muddo kordhin - BBC News Somali\nBaarlamaanka Uganda oo u codeynaya muddo kordhin\nBaarlamaanka Uganda ayaa lagu wadaa in maanta uu cod u qaaddo in meesha laga saaro xadidaadda da'da madaxweynaha.\nDhanka kale xildhibaannada dalkaasi ayaa isku mari la' in isbedel dastuurka lagu sameeyo si loo kordhiyo muddo xileedka xubnaha baarlamaanka.\nDadka dhaliilsan in meesha laga saaro xadidaadda da'da ayaa sheegaya madaxweynaha dalkaasi Yower Museveni uu doonayo inaanu weligii xilka baneyn.\nBalse dadka dhaliilsan qorshahaasi ayaa sheegaya inuu muujinayo xukun jaceylka xisbiga talada haya iyo cabsida uu ka qabo doorashooyinka, sidoo kalena lagu abaalmarinayo mudanayaasha taageersan meesha ka saaridda da'da madaxweynaha.\nBalse xisbiga talada haya ayaa ku doodaya in muddo kordhinta ay xildhibaannada u sahlayso inay waqti wanaagsan u helaan hormarinta deegaannadooda.


🥇 ▷ Ku rakibida WhatsApp Free aaladdaada waa sahlan tahay ✅\nKu rakibida WhatsApp Free aaladdaada waa sahlan tahay\nMaalin kasta isticmaalka barnaamijka WhatsApp wey fidayaa, ma aha oo keliya inta u dhexeysa isticmaaleyaasha Android laakiin sidoo kale isticmaalayaasha macruufka. Iyada oo ay muhiimadda ay leedahay in barnaamijkani leeyahay, waa iska caadi in kumanaan dad ah ay isweydiiyaan sida loogu rakibo WhatsApp bilaashka ah aaladooda.\nKu rakib WhatsApp-ka bilaashka ah iPhone\nWhatsapp waa codsi rasmi ah, oo aad ka heli karto dukaanka app Google Play Store, dadka isticmaala iPhone wey ka soo degsan karaan Whatsapp-ka App Store. Waa inaad riixdaa “hel” isla markaaba dalabka ayaa la soo dejinayaa oo lagu rakibi doonaa bartaada. Markii la soo dejistay oo la rakibay, dhagsii icon-ka WhatsApp-ka ee desktop-ka weyn ee iPhone-ka si aad u furto arjiga oo aad u aragto sida ay kuugu soo dhoweyneyso.\nKa dib riix “Aqbal oo soco” ka dibna geli lambarka taleefankaaga. Ugu dambeyntii riix “Ok.” Markaad xaqiijiso lambarka taleefanka, shaashad ayaa soo muuqan doonta halka lagaa weydiin doono koodh laguugu soo diri doono SMS, oo ay tahay inaad gasho Whatsapp. Markaa waa inaad ku qortaa magacaaga iyo masawir si ay xiriiradaadu kuu aqoonsadaan.\nKu rakib WhatsApp bilaash ah Android\nHaddii ay dhacdo in maddaxda nidaamka hawlgalkaagu uu ka kooban yahay Samsung, Sony, HTC, Huawei, BQ, LG ama astaan kale, waa inaad kala soo baxdid Whatsapp adiga oo adeegsanaya dukaannada dalabka ee Google Play Store.\nKa raadi Google Play barnaamijka WhatsApp ka dibna riix “rakibo” si aad ugu bilowdid soo dejinta qalabkaaga. Marka app-ka la rakibo, ka raadi icon-ka whatsapp-ka desktop-ka desktop-ka oo guji; Soo dhoweynta ayaa isla markiiba bilaabmi doonta.\nKa dib riix “Aqbal oo sii wad”, geli lambarka taleefankaaga oo taabo “Next.” Waxaad heli doontaa farriin leh koodh (nidaamyada Android si otomaatig ah ayey u aqoonsadaan). Ugu dambeyntii, sii wad inaad dhigto magacaaga iyo masawir si dadka aad la xiriirto ay kuu aqoonsadaan.


Axmed Madoobe oo eedeyn u jeediyay Farmaajo | KEYDMEDIA ENGLISH\nAxmed Madoobe oo eedeyn u jeediyay Farmaajo\nMadaxda Maamullada iyo Farmaajo ayaa ku kala tagey Shirka oo markii horeba uu ahaa mid Beesha Caalamka ku qasbaysay oo aan iyagu daacad ka ahayn.\nDHUUSAMAREEB, Soomaaliya - Madaxweynaha Jubaland Axmed Madoobe oo Shir Jaraa'id kuq abtay Dhuusamareeb, ayaa sheegay in Farmaajo uu diiday talo-soojeedinta Madaxda ee ku aadan xalka khilaafka Gedo.\nWuxuu tilmaamay in Farmaajo uu ku hadlay afka qabiilkiisa, balse uusan muujin inuu yahay Madaxweyne Qaran oo laga rabay inuu xalka ka eego danta guud, wuxuuna si cad u sheegay in doorashadda Gedo loo diiday inay Jubaland maamusho.\n"Reerkayga ayaa degan Gedo, aniga ayaana maamulaya doorashadda Xildhibaanada Garbahaarey," sidaasi ayaa Farmaajo ku yiri Axmed Madoobe intii ay wadahadalada socdeen saddexdii maalmood ee lasoo dhaafay.\nFarmaajo ayaa hal degmo oo beeshiisa Xildhibaanadeeda lagu soo dooranayo u burburinayaa dowladnimada iyo doorashadda Soomaaliya oo khilaafk badan oo Gedo ku saabsan ka taagnaa, islamarkaana la isku dayay in meel dhexe la isaga yimaado.\nHore ayay Keydmedia Online usoo qortay in Gedo ay ku dagaalamayaan maamulkeeda Mareexaan oo Faramaajo kasoo jeeda iyo Ogaadeen oo Axmed Madoobe ka dhashay, iyadoo Madaxweynaha si cad ula saftay qabiilkiisa.\nShirkii 4aad ee Dhuusamareeb ayaa u burburay Gedo darteed oo Farmaajo tanaasul u sameyn waayay danta dalka iyo dadka, waxaana laga cabsi qabaa in Maanta Gollaha Shacabka uu mudo kordhin u sameeyo Madaxweynaha oo lagu wado inuu khudbad u jeediyo.\nMudo xileedka Farmaajo labo maalmood ayaa ka dhiman dalka doorasho kama dhacayso, waxayna shacabka ka walaacsan yihiin halka mustaqbalka Soomaaliya ku dambeyn doono.\n0 Comments Topics: axmed madoobe farmaajo gedo soomaaliya\nSomali Govt sends delegation to Gedo after deadly clashes\nNews 28 January 2021 16:57\nNews 26 January 2021 18:22


Aqoonyahan Dhoolayare: ” Goodax Bare Shahaado uu qiimaynkaro oo Puntland ay leedahay majirto (dhegayso) – Radio Daljir\nAqoonyahan Dhoolayare: ” Goodax Bare Shahaado uu qiimaynkaro oo Puntland ay leedahay majirto (dhegayso)\nSeteembar 5, 2020 1:42 g 0\nMadaxweynaha Soomaaliya Maxamed Cabdilaahi Farmaajo ayaa saddax maalin ka hor waxa uu Muqdisho ku daah furay manhajka waxbarashada ee Dugsiyada Sare ee dalka.\nDaah furkaasi madaxweynaha kadib Shalay oo Jimco ahayd sii hayaha xilka wasiirka waxbarashada DFS Godax Bare ayaa markale ku celiyay in aysan ardayda Puntland uhaynin wax shahaado ah hadi aysan galin imtixaanka ay dowladdu qaad, ayna qiimayn doonaan Shahaada ay wataan.\nTan iyo markii la aaas aasay Puntland 1998dii Ardayda Puntland waxa ay ka baxayeen Dugsiyada Sare,qaarkoodna deeqo wax barasho ayay ka helayeen dalka dibadiisa iyadoo dowladda hada jirta aysan lahayn manhaj waxbarasho.\nHadaba maxaa lagu tilmamai karaa hadlaka Goodax Bare? Maxaase xiliga ku soo beegay? su aalahaas iyo kuwo kale waxaan waydiinay Cabdisalaan Maxamed Cali Faarax oo kamd ahaa macalimiintii wax ka dhigijirtay Jaamacada Lafoole, isagoona hadalka Goodax Bare ku tilmaamay mid uu ku xalaalaysano in deeqaha waxbarasho ee Puntland ay ka hesho dalka dibadiisa.\nHoos kaga bogo waraysiga.\nMadaxweynaha Puntland oo kulan is xogwareysi ah la qaatay xubnaha Wafdigiisa


warkii.com » Siciid Deni iyo Axmed Madoobe oo dalbaday in ciidanka Haramcad laga saaro Dhuusamareeb, ka hor shirka magaaladaasi\nGAAS oo Rooble uga digay ‘arrin uu horey u diiday’ Kheyre\nSiciid Deni iyo Axmed Madoobe oo dalbaday in ciidanka Haramcad laga saaro Dhuusamareeb, ka hor shirka magaaladaasi\nMuqdisho (warkii.com) – Madaxweynayaasha maamullada Puntland iyo Jubbaland ayaa dalbaday in Dhuusamareeb laga raro ciidamada Booliska ee sida gaarka ah u tababaran ee Haramcad, kuwaas oo ay horey magaaladaasi u geysay dowladda federaalka ah ee Soomaaliya, sida ay sheegeen ilo lagu kalsoon yahay.\nSiciid Deni iyo Axmed Madoobe ayaa lagu soo warramayaa inay shuruud ka dhigeen in ciidamada laga qaado Dhuusarameeb ka hor inta aan la gaarin shirka beri oo Khamiis ah ka furmaya halkaasi, kaas oo ay isugu imaanayaan madaxda maamullada dalka.\nMadaxweynaha dowlad goboleedka Galmudug, Mudane Axmed Cabdi Kaariye (Qoor-Qoor) ayaa haatan wada dadaallo xoogan oo uu ku doonayo inuu ku fuliyo shuruudaasi, maadaama uu garwadeen ka yahay shirkaas oo uu isagu marti-geliyey.\nSidoo kale wararka qaar ayaa sheegaya in ciidamadaasi loo soo qaadi doono Muqdisho, halka kuwa kalena ay ku waramayaa in la geynayo duleedka magaaladaasi.\nSi kastaba ha’ahaatee arrintaan ayaa ku soo aadaya, iyadoo uu khilaaf aad u culus uu dowladda dhexe kala dhexeeyo Puntland iyo Jubbaland oo ka baaqsaday shirkii dhowaan iclaamiyey madaxweynaha Soomaaliya, Maxamed Cabdullaahi (Farmaajo).\nShirka Dhuusamareeb ee furmaya 9-ka bishan ayaa sidoo kale la filayaa in looga hadlo khilaafkaas, xaaladda dalka iyo doorashooyinka la’isku hayo ee 2020/2021.\nCC Shajkuur oo shaaca ka qaaday arrin muhiim ah oo uu ballan-qaaday R/W RoobleSeptember 25, 2020


Waxa Hoogay Ninka Berbera Jooga Ee Aan Badda Galin. W/Q: C/raxmaan Hayaan\nTuesday July 09, 2019 - 15:33:52 in Articles by Hadhwanaag News\nSannaddadan danbe hadal haynta Berberi aad ayay u badatay,\nwaxaana ugu wacan shirkaddan laga leeyahay dalka Imaaraadka carabta Dubai Ports World ee ku soo dhiirratay inay wax ku soo kordhiso waxna ka beddesho oo casriyayso qaabka ay u shaqayso dekedda Berberi. Haddii aad aroortii haleel u hesho baraha internet-ka ee adduunka oo dhan ama e-mail kaagu kuugu xidhanyahay baraarujiyaha google-alert oo aad magaca Somaliland ku xidhatay, waxaad ogaanaysaa in maalin walba si uun ama si kale looga hadlo dekeddan iyo is baddalka ku dhacay.\nGiriiggii hore magaalada Berbera waxay u yaqaanneen oo khariidadaha ku muuhiyeen magaca MALBO, oo haddaynu macaanaysanno noqonaysa MALABO. Waddadii hore ee Bixin iyo Mijacaseeye meelaha biyaha leh mari jirtay, inta aan laamidan warshadda sibidhka sii marta dhankaa iyo Sheekh iyo Burco aadda la samayn, waxay ka soo dhici jirtay suryo MALABO, sidaa aawadeed Berberi waa MALABO. M.S. Gees\nBerbera waxa u bixiyay , carabta oo ka danbaysay giriigga, sida ay waqooyiga Afrika ugu bixiyeen Barbari coast ama xeebtii Berberka, iyaga oo ka soo qaatay eraygan dadkii Roomada Talyaaniga ka soo duulay ee la odhan jiray Berberiyanka.\nSoomaalidu badda waa ay ka baqaan. Bal hal-dhigyadan u fiirso. Bad buu galay, haddaan baaxad leeyahay badda sow ma jiidheen, illeyn geed la qabsadaana. Haddaba Berbera xilliga kulaylaha waxa ka jira laba cimilo oo si la yaab leh u kala duwan.\nKulaylka Berbera waxa lagu sheegaa inuu markii ugu badnayd gaadhay 45c0 , sannadkan 2019 se waxa la sheegay inuu yahay sannad kulaylku aanu darnayn.\nHaddaba Berbera kulaylkeedu kama dhasho heerkulka oo kaliya. Heerkulku waxa uu sababaa in biyo badan oo badda ku jiraa uumi baxaan kadibna hawada sare galaan. Biyahaa atomosfeerka(atmosphere) qaybta sare taagan waxay sababaan laba shay, waa mare waxay yareeyaan kulaylka cadceedda ee dhulka soo gaadhi lahaa, taasina waa sababta cadceedda Hargeysa ama Burco uga kulushahay cadceedda Berbera. Ta kalena waa kulaylkii dhulka ka soo noqday ee kor u bixi lahaa oo ay biyahaa hawada sare joogaa soo celiyaan, iyada oo taasina keenta in huurku bato. Huurka waxa keena xaddiga qoyaanka ah ee hawada ku jira oo soo celiya kulaylkii kor u bixi lahaa. Humidity ama qoyaanku waa xaddiga biyaha ah ee hawada ku jira kuwaas oo keena in aan kulaylku dhaafin ee dhulka ku soo noqdo.\nArrinta la yaabka lihi waxa weeyaan haddaba in dadka Magaaladan Berbera ku nooli aanay wali la qabsan kulaylka ama haddaan si kale u idhaahdo aanay wali baran sida loola noolaado. Aniga oo jeclaysanaya in aan maqaal kale kaga hadlo la qabsi la’aanta kulaylka haddana waxaad ku garanaysaa in aanay wali kulaylka iyo reer Berberi is baran sida ay uga qatanyihiin neecawada ka dhacda badda agteeda.\nAdduunyada waad aragtay meel kasta oo kulayl ka dhaco, dadku waxa ay isugu ururaan meelaha badda ku dhow amma iyada lafteeda ayaa ay galaan si ay isku qaboojiyaan. Maaalada gudeheeda inta aad joogto waxaad tahay nin cadaab ku jira oo aan jiif iyo joogtoona oggolayn, marka aad dhankaa iyo xeebta Batallaale u kacdo ee aad waliba badda yara gasho ama dabbaalato, ee aad fiidka haddana iska soo fadhiisato meel aan badda ka fogayn, waxaad la mid tahay uun nin Hargeysa jooga ama magaalada Sheekh. Laydha qabow ee halkaa ka dhacaysa iyo raaxada nafta galaysa ee ay ku illoobayso ololkii ka dhacayay magaalada gudeheeda waa wax aanu suurayn karayn oo ay sheeko uun ku tahay qofka aan labadaba wakhti isku dhow naftiisu arkin.\nAniga oo goor fiid ah fadhiya xeebtaa Batallaale ee qabowgu ka dhacayo waliba dabayshu shaaha kaa qaboojinaysa haddii aad hore u cabbi weydo, ayaan nafta ku yara celiyay halkii aan saacad wax ka yar ka hor joogay ee gurigaygii magaalada dhexdeeda iyo makhaayadihiii dhallinyartu fadhiyeen, waxa isku kay qaban waayay, dadku ciqaabta ay dhex fadhiyaan iyo meeshan jannada ah ee kaaga darane aan waliba waxba u jirin ee qof kastaa imman karo ama isaga oo lugihiisa maalaya ama Tartiib soo kaxaysanaya(Tartiib waa magaca baabuurkan yar ee Tukhaanka ama VITS Berbera looga yaqaanno’. Aniga oo taa la yaabban Ayaan haddana arkay dad faro ku tiris ah oo yimaadda halkan Batallaale ee xeebta, haddana aan Badda galayn ee inta ay sawirro ay FB, Snapchat amda Instagram soo dhigaan ku galaan iska noqda. Saa ciwaanka maqaalkan markii hore waxaan ka dhigay "waxa hoogay ninka batallaale taga ee aan badda galin),markii danbe waxan isku qanciyay haddana in dadkaasi tiro yaryihiin oo ay ka badanyihiin dadka magaalada gudeheeda jooga ee aan imman baddaba, kuwaa hore hadday ugu yaryihiin neecawdii wax baaba ka soo gaadhaye. Dadka ugu badan ee badda yimaadda maalmaha Khamiista iyo jimcaha ee ay cammiran tahay waa dad ka yimaadda magaalooyinka kale sida Burco, Boorama, Hargeysa, iyo meelaha kale ee badda ka fog. Sidii ninkii Xabiibu Najaar ee Ilaahay Quraanka ku sheegay gaar ahaan suurat Yaasiin ee markii dadkiisii beeniyeen labadii rasuul ee loo soo diray, markii danbe na Ilaahay yidhi waxaanu ku xoojinnay mid saddexaad, haddana ay beeniyeen. Ninkii markii uu arkay sida dadkiisii u halaagsamayaan ayuu yidhi dadkaygiiyoow raaca kuwn laydiin soo diray, ee ay diideen. Ninkaasi markii uu dhintay ayuu Ilaahay ku yidhi gal jannada, Markaasuu yidhi( yaalayta qowmii yaclamuun, shallaytadaydii dadkaygu may ogaadaan sida Ilaahay iigu danbi dhaafay, ee la iiga dhigay kuwa la sharfay). Immika waxaan leeyahay shallaytadaydii dadkaygu may ogaadaan naxariista iyo qabowga halkaa yaalla iyo siday ay iyagu ugu dhex gubanayaan kulka arxanka daran ee magaalada gudeheeda ka dhacaya.


ISKA JIR: Tuugo si cajiib ah dadka u dhacaysa oo kasoo baxday Sweden & xeeladda ay adeegsanayaan | Hadalsame Media\nHome Arrimaha Caalamka ISKA JIR: Tuugo si cajiib ah dadka u dhacaysa oo kasoo baxday...\nISKA JIR: Tuugo si cajiib ah dadka u dhacaysa oo kasoo baxday Sweden & xeeladda ay adeegsanayaan\n(Värmland) 10 Dis 2020 – Booliiska Gobolka Värmland ee dalka Sweden ayaa ka digaya noocyo badan oo burcad danabeed ah oo kasoo baxday dhanka internet-ka, waloow ay tani tahay mid halis ah oo si sahal ah loogu mari karo dad badan.\nTusaale, qof baa kusoo wacaya wuxuuna kuu sheegayaa inuu lacag uu Swish ku dirayey uu kugu soo khalday lacag sidaa darteed aad dib ugu soo celiso.\nWuxuu markaa dul fadhiyaa kombiyuutar, wuxuuna yaqaannaa 10-kaaga lambar ee gaarka ah iyo nooca bankiga aad koontada ku leedahay, wuxuuna deeto kaa codsanayaa inaad lacagta ku fasaxdo Aqoonsiga Bankiga ee elektroonigga ah (BankID).\nWuxuu deeto marayaa dhowr tillaabo oo kale isaga oo kugu madadaalinaya inay lambar khaldan garaacday ama in ay cillad farsamo dhacday ee aad markale ku celiso, balse ujeedku wuxuu yahay wuxuu sii gelayaa gudaha koontadaada, si uu kaaga shubto lacagta.\nHaddaba, iska jir arrimaha noocan ah oo beryihii dambe si aad ah ugu soo badanaya Sweden.\nPrevious articleSomalia oo loogu baaqay inay ka fogaato xiriirka Faransiiska & sababta ugu wacan\nNext articleHal arrin oo lagu dhaliilay Reer Woqooyiga Xamar taga ee sheega “inay midnimo doon yihiin!”


Ronald Koeman Oo Ka Difaacay Real Madrid Jurgen Klopp: "Wuxuu Qiimo Tirayaa Koox Weyn" - Laacib\nHomeWararka Ciyaaraha MaantaRonald Koeman Oo Ka Difaacay Real Madrid Jurgen Klopp: “Wuxuu Qiimo Tirayaa Koox Weyn”\nRonald Koeman Oo Ka Difaacay Real Madrid Jurgen Klopp: “Wuxuu Qiimo Tirayaa Koox Weyn”\nApril 10, 2021 admin Wararka Ciyaaraha Maanta, Wararka Premier League 0\nTababaraha Liverpool Jurgen Klopp ayaa dhawaan ku dhaleeceeyay Real Madrid inay ku ciyaareyso garoonkeeda ku meel gaarka ah ee Estadio Alfredo di Stefano madaama shaqo dayactir ah ay ku socoto garoonkooda weyn ee Santiago Bernabeu.\nKlopp ayaa garoonka ay Madrid ku ciyaareyso xilli ciyaareedkan ku tilmaamay garoon tababar isagoo xusay inay aheyd inaan lagu dheelin garoon sidaas u yar kulan Champion League ah.\nLaakiin tababaraha Barcelona Ronald Koeman ayaa difaacay Los Blancos isagoo yiri:\n“Wuxuu isku dayayaa inuu qiimo tiro koox weyn oo sida Madrid oo kale ah, kuwaasoo doortay waqtigaan madaama aan taageerayaal loo ogoleyn garoomada inay shaqo dayactir ah ka qabtaan garoonkooda weyn” ayuu yiri Koeman.\n“Waa ay u barteen inay ku ciyaaraan garoonkaan, kooxaha ka soo horjeeda waa ay ku qasban yihiin inay ku dheelaan halkaas, anigana dhibaato kuma qabo.”\nKoeman ayaa sidoo kale sheegay inuusan aaminsaneyn in kulanka caawa ee El Clasico inuu saameyn weyn ku yeelan doono tartanka horyaalka.\n“Natiijada ma ahan mid wax go’aamin doonta sababtoo ah ka dib kulanka El Clasico waxaa jiri doona kulamo badan oo la ciyaarayo, waana ay adag tahay in koox walba ay badiso kulamadaas oo dhan” ayuu sharaxaad ku bixiyay Koeman.\n“Kooxda badisa El Clasico waxay heli doontaa niyad dhis aad u weyn.”


Aqoondarro Waa u Nacab Jacayl 7 – Garanuug\nHome / Buug / Aqoondarro Waa u Nacab Jacayl 7\nFaarax Maxamed Jaamac Cawl August 10, 2016\tBuug, Sheeko Faneed Leave a comment 5,209 Views\nWaxaa dhacday markuu soddoggiis warqaddii jeexay oo weertii u horraysey oo ahayd “Calimaax sidii johoradeed yaanan ku jamane” isha mariyey, mar labaadkiina ilaa erayadii u danbeeyey oo ahaa Cawrala Barre akhriyey, oy u muuqatay inay warqaaddu ku saabsan tahay jacayl ka dhexeeya Calimaax iyo ruuxaas dumarka ah, ayaa hoosiis dhex maray warqaaddii iyo indhihiisi oo uu mar saddexaadkii naxdin iyo yaxyax daraadood dib eray uga kicin waayey. Halkaasuu isagoo didsan soddogii ugu celiyey warqaaddii Calimaax iyadoo isku guda jirta. Calimaax waxay la noqotay in odaygii soddogiisa ahaa indha dareeyey oo uu sidaas aawadeed warqaaddii u akhriyi kari waayey. Markaasuu intuu warqaaddii ka qabtay soddogiis u dhiibay ninkii dhinaciisa bidix fadhiyey, oo ayaandarro labaad ahaa seeddigii Wacays.\nWacays warqaaddii buu intuu galka ka saaray oo kala bixiyey beeg isu hor qabtay, isagoo xoogaa dareeni galay markuu aabbihii wejigiisa eegay dhididka saarsaaran. Sidii si le’eg Wacays bilawgiiba wuxuu la kulmay wax aanu filayn oo aad uga yaabiyey, waana ka bogtay warqaaddii isagoo aan weli eray uga sheegin Calimaax. Calimaax baa haddaba, dareemay inay warqaadda wax walaac geliyey soddogiis iyo seeddigiis ku qoran yihiin oo lagula dhici waayey ama lagala xishooday in loo sheego. Markaasuu ku yiri “Wacays ii sheeg waxa warqaadda ku qoran, yaase soo diray?” Wacays baa markaas u jawaaboo ku yiri, Calimaax waxa warqaadda ku yaal iyo cidda soo dirtay midna halkan kuugu sheegi maayo Soomaaliduna waxay ku maahmaahdaa “shir looma wada uunsiyo” ee waa inoo markaynu shirka ka dareerno.\nCalimaax waa af gartay Wacays oo shirkii buu iska dhegeystey isagoo walaacsan oo ka fekeraaya waxa warqaadda ku qoran. Nasiib wanaag, in yar dabadeed ayaa shirkii ninkii guddoonshaha ka ahaa xiray oo gartii dhammeeyey.\nSidii ballanku ahaa markii la dareeray ayaa Calimaax iyo Wacays is raaceen, oo haddii in yar la wada socdey Calimaax yiri, “Wacays ina keen guriga aad warqaadda iigu akhridide.” Wacays baa markaas ku jawaabay, “Caliyow tanu mid gurigaagan laguugu akhriyaayo ma’ahee cidladaas inoo leexi.” Cidladay u leexdeen ayaa Wacays warqaaddii u akhriyey Calimaax.\nCalimaax markuu tixdii u horraysey ee warqaadda ku tiillay maqlay ayuu afka gacanta saaray oo hareerihiisii deydeyey in cid kale dhegeysanayso. Hadduu amminkiiba gartay in waxa meesha ku yaal uu jacayl yahay asaanay ku habboonayn in seeddigiis u akhriyo, ayuu yiri, “bes! Wacaysow waa kaa dhantahay.” Wacays dheg uma dhigine warqaaddii buu ilaa dabo ilaa dacal akhriyey, markuu dhammeeyeyna intuu galkeedii ku celiyey buu jeebka shaarka ugu ridey oo ku yiri “Calimaaxoow maanta ka dib waxaasoo kale xididka hawla iman, haddii kale xaal gola jog ah baa ku qabanaaya.” Calimaax baa markaas yiri “hadduuba I hayaa oo ay tahay adigu aad joogtide inaan soddoggii xaal degdeg ah oo hoos ahaan ah siiyo.” “Aday ku jirtaa” baa Wacays ku yiri, “waayo adoo kale wax looma sheego.” Calimaax baa markaas yiri, “Wacaysow kuguma raacsani inaan anoo kale wax loo sheegi karin, waayo waxaa ii muuqata inay wax akhri iyo wax qoris la’aantu yihiin jaahilnimo weyn oo doqonnimo iyo dullinimo ku jirto. Waxaa kaloo ii muuqday maanta inay jaahilnimadu tahay gudcur iyo mugdi kaa daaha ifka iyo adduunkaba, oo dullinimo kalena aanay jirin iyada ma’ahee. Waxaa kaloo ii raaca intaa oo aan shaki ku jirin in nin kasta oo karti iyo raganimo u dhashay ay raganimadiisu dhaliilan tahay kalana dhantaalan tahay mar hadduu jaahil yahay, waxaana ii marag ah danqaarihii, ceebtii iyo nacasnimadii maanta xididka hortiisa iga raacday. Waxaanna ku leeyahay Wacaysow ninkii waaya arag ah waxbaa lagala haraaye i maqal oo weertaydan waanada ah ha sii deyn.”\nWacaysow nimaan wax akhriyeyn, waafi noqon waaye,\nWeeraartan madan loo fadhiyey, wadhi ka raacdaaye,\nWarkiisiyo sirtiisoo dhan baa uunku weriyaaye,\nSidayduu u wiiqmaa haddana, sharaf ku waayaaye,\nSidayduu waraabaha wahtami, wax uga roonayne,\nSidayday wadartiyo yasaan, xididka waayeele,\nWaanigaa waxaan warac ahaa, wegetan liicaaya,\nOo way iyo wayey wanigaa, wahantan weydooday,\nOo wax aqoon la’aantay gu wacan, inaan wadeecoobo,\nHadduu waagu nabad ii beryaan, la’I weldaamaynin\nEebbe waaxid weeyee, haddaan wed iga soo gaarin,\nWawgiyo higgaaddaan ka baran, berry wadaadkiye,\nWallaahaan ku dhaartiyo Ilaahii Waaxidka ahaaye,\nCulimada wareegtaan ku oran, weylun ii dhiga’e,\nWahsanmaayo jeeraan akhriyo, weedh la soo diraye,\nWaxes waanaday tahay haddaan, waaya aragoobey,\nOo aan waraaqihii jacayl, weer ka kicin waayey,\nWax bartaay wax garab baa adduun, berri la weydiine.”\nMarkuu Calimaax dhammeeyey gabaygaas uu ku tusaalaynaayey seedigiis jaahilnimadu fool xumada iyo dullinimada ay u leedahay dadka uu kuna ballan qaaday inuu aroortii waxbarasho bilaabayo, ayuu ku yiri seeddigiis “Wacaysow odaygii intaanaan isu iman xaal hoos ahaana iga sii gaarsii.”\nWacays baa markaas Calimaax ku yiri “waa tahaye, illayn innaga waxba innooma kala qarsoonee, oo rag isku ayniyaynu nahaye maad xaalka iiga warrantid.” Calimaax wuxuu ku jawaabay “waa runtaa Wacaysow Soomaalidu waxay tiraahdaa, nin qoyani biyo iskama dhawro, balse hadda waan siyaysanahaye mar kale haynoo ahaato oo inna keen hadhimo tagnee.” Halkaasaa lays raacay iyagoo aan ninna nin la hadlayn labadoodii ilaa ay tageen gurigii Calimaax oo halkaas lagu wada qadeeyey, isagoo haasaawihii iyo hadalkii Calimaax aad ugu yaraaday.\nSiduu Calimaax ku ballan qaaday inuu waxbarto oo aan warqad dambe loogu akhriyin ayuu markii waagii beryey macallinkii dugsiga Xarunta u tegey oo inta loox la siiyey loo bilaabay alif, ba, ta, ja, xa, mudda yar dabadeedna wuxuu gaarey heer fiican oo uu waraaqihiisa ku akhrisan karo.\nIyadoo Cawrali war iyo wacaaltoona ka weydey in Calimaax warqaaddii gaartay, hadday gaartayna waxay gayeysiisey ama badday, ayey had iyo jeer nafteeda ku samirsiin jirtey inay haddaanay maanta war ka helin, ay ka heli doonto berry ama saadambe ama saakuub. Nasiib darrise waxaa dhacday wax war ahi waa ka soo noqon waayey Calimaax, Cawralana jacaylkeedii qarsoodigii waa ka baxay oo dadkii magaalada degganaa oo dhan ayuu ku baahay ilaa labadeedii waalid iyo walaalaheedba ogaadeen.\nMarkii saas loo ogaaday ayaa maalintii dambe iyagoo walaalkeed Dalmar iyo hooyadeed fadhiyaan aabbeheed u yeeray oo ku yiri “Cawralaay aabbe waa maxay waxa lagugu sheegsheegayaa miyaananse kuugu ducayn ninka la yiraahdo Geelle oo laba boqol oo geela leh, sidee baad jacayl iyo wax xille ula timaaddaa oo lagaaga maqlaa. Waxaan ku leeyahay maanta ka dib waxaas iyo wax la mid ah yaanan kaa maqlin haddii kalese dayraad iga tahay ee ogow. Waayo anigu waxaan ahay nin xishoonaaya oo aan oggolayn in markaan golayaasha tago in lay yiraahdo waa kii gabartiisu ninka jeclaatay. Ugu dambaystii waxaan ku leeyahay waa geeri baabi’inaysa gurigeenna, haddii waxaas dadku inna ku maqlo ee iska jir maanta ka dib oo yaan lagaa maqal.”\nHaddii odaygii dhammeeyey hadalkiisii ayaa hooyadeed qaadatay hadalkii oo tiri “heedhee, gabadha Cawrala waan ka goblamay waana layna ka beddeshay oo iyadii ma’aha, waayo waa xishoon jirtey, balse maxaa annaga iyo jacayl isu kaaya keenay, weligey waa kaas aabbahaaye ma oran waan ku jeclahay, anigu afkayga ma soo marin karo eraygaas baase, oo! oo! oo! Waa waarey gabadhani waxbay la timid oo baddii baas baa laga soo raacay.”\nMarkay labadii waalid dhammaysteen canaantoodii ayey isaga tageen Dalmar iyo Cawrala iyadoo ilmadu ka tililikh leedahay labada indhood. Walaalkeed Dalmar baa markaas ku yiri “Cawralaay wax xun baad samaysey oo dhegtayadii baad dishey oo haddaadba nin aan dalka joogin oo meeshaas iyo Taleex jira u baaqday, haddaba waxaan ku leeyahay miyaadan maqal in aabbeheen loogu ballan qaaday boqol geela oo baarqabkoodii ku doobinaayo iyo wax alla wuxuu doono oo yarad ah.\nHaddabam ha nacasoobin oo hanna jabin oo hanna waasiin xoolahaas aanu qaarkood gabbaati u sii qaadannay kaliishii dhoweyd. Midse waan kuugu garaabayaa oo waxay tahay ninkii badda kaa soo saaray wax loo abaalgudo waa yahay, hase ahaatee ninka hadda Xarunta iyo Taleex jiraa muxuu kaa ogyahay, iska illow oo danahaaga ka raac. Tu kale waxaan maqlay inaad gabaydide bal anna i maqal waxa ku hayaan weer ka oranayaaye.\nCawrala Barraay Calimaax, calan laguu saarye,\nWuxuu kaaga cararayba, waa cabashadaadiiye,\nCureejaa laguu dhigi lahaa, kun iyo caycayne,\nCood baa laguu dhaqi lahaayoo, ma caddilaanteene,\nCayaaraa laguu tumi lahaa, cis iyo maamuuse,\nCawadaada eed wadigii, been cawaansadaye,\nCawralaa markaas ku tiri walaalkeed “horta Dalmaroow adigaa iiga dhow aabbe iyo hooyo oo aad moodda inaad in yar garasho u leedahay jacaylkan i haya, balse inta kaa dhimanna aan kaa dhaadhiciyee i dhegayso.\nDalmarow warkaagii dabeebtaadi heesaha\nI durtoo i damaqdoo\nDoqoni sokeeyiyo dulmar hadala seegtoo\nDacalkiyo agteedaa loo dalag dhigaayoo\nAnse daaqsin geel baad iigu dabartay maansada\nWuxuu hadal dux leeyahay daliilkiisa sheegtaye\nBal wax kaa dahsoonaa aan debinta saaree\nHa u qaadan deelqaaf\nWaa doog jacayloo waa dab iyo naaroo\nWaa danab sidiisoo waa walax dadyahanoo\nWaa dabaylo gaaroo anna ma doonan heedhee\nDar alluu ka yimiyoo malag duulayaa siday\nIsagaygu duraayoo i dul keenay maandhow\nma dow baa walaalow inaad igu dagaashaa?\nDuunyo layga doortaa urug aan deddoodaa\nWaa danab sidiisoo waa wax dayahanoo\nWaa dabaylo gaaroo diirkiyo laftuu xulay\nBeerkuu dalooshaday feeraha dareersani\nWey wada damqanayaan darbaddiyo xanuunkaan\nHaddii deeq laguu dhigo damcaddeed saluug tahay\nIn kastay dulbaaxiyo darib saafi ay tahay\nOgoobay dul hoos uurka uma degaysoo\nWaa dacar qaraaroo waa timirta doocaan\nWaa dabayla gaaroo dawadiisa waayeye\nMa aroos daadduucaan dullinimo u yeelaa?\nMise daad i qaadyey duurgal baan ahaadaa?\nDugaaggaa habqamayiyo deeradaan la dersaa\nMa duulaaye Mariskaan i daadahee iraahdaa?\nDiirad buu wataayoo dalkuu waayo tegey baan\nIi dawi iraahdaa?\nDaayinow Allahayow Adaa daa’imaayee\nInta dunida maanta ah dabiibkay na kulansii.\n Shimbirka Mariska la yiraahdaa waa shimbirka dadka u horkaca meel uu malab ku soo arkay, ama meel libaax fadhiyo.\nLa Soco Qaybta 8d\naqoondarro waa u nacab jacayl buug calimaax Calimaax&Cawrala cawl cawrala Faarax maxamed jaamac cawl jacayl sheeko faneed\t2016-08-10\nPrevious Raage (Saturn)\nNext Aqoondarro Waa u Nacab Jacayl 8


Qaxooti u Qaxaya Dalka Soomaaliya - Wargeyska Faafiye\nHome 2014 September 17 .Warka Qaxooti u Qaxaya Dalka Soomaaliya\nQaxooti u Qaxaya Dalka Soomaaliya\nSeptember 17, 2014 · by\tLiban Farah ·\nHayadaha Qaramada Midoobay ahaa sheegay in xaaladaha dhiillo sida raritaanka qasabka, abaaraha, colaadda iyo la’aanta nololmaalmeedka ayaa qasabtay in ka badan 130,000 oo qof ay ka cararaan dalka Soomaaliya sanadkaan oo kaliya.\nDaadkaasi badankood ayaa la sheegay inay ku dhex barakaceen gudaha dalka Soomaaliya, waxaana sidaasi ka digtay hayada Qaxootiga u qaabilsan Qaramada Midoobay ee UNHCR.\nXaalada dhanka amaanka ayaa ah sababtay inay dadka gudaha ku barakacaan, kuwaasi oo gaaraya 38.000 kadib markii isku dhacyo meletari ay ka dhaceen dalka gudahiisa, sidaasi waxaa sheegay afhayeenka hayada UNHCR oo wariyaasha kula hadlay magaalada Geneva ee dalka Switzerland.\nSida afhayeenka uu cadeeyay sideedii bilood ee lasoo dhaafay waxaa gobolada koofurta iyo bartamaha Soomaliya dagaalada ka dhacaya ku barakacay dad lagu qiyaasay 7,000 oo ruux.\nWuxuu sidoo kale afhayeenka sheegay in dadkaasi ay heysato xaalado dhanka nolosha ah ayna adagtahay mararka qaar in gargaar dhulka ay la gaarsiiyo, in diyaarad loogu geeyo mooyaane.\nHayada ayaa sheegtay in magaalada Kismaayo maalmo ka hor ay gaarsiiyeen gargaar ay ka faa’ideysteen 3,000 oo qoys, laakiin waxaa wali taagan baahida dadkaasi ay qabaan, sida hayada warbixin kasoo baxday lagu sheegay.\n“Dadkaasi badankood waxay ku nool yihiin dhismooyin ka sameysay ulo, coys iyo gartoono aan wanaagsaneyn, waxaana lasoo warinayaa dhibaatooyin dadkaasi ay la kulmaan sida kufsiga gabdhaha yar”ayuu yiri afhayeenka yahada Mr Baloch.\nDagaalkii cuslaa ee Jubbada Hoose\nMillions Misused While thousands of Somali citizens were dying from famine.\nAMISOM oo garoonka Cisaley la wareegtay sheegtay .\nXasan Daahir Oo Muqdisho Lagasoo Dejiyey Xaaladiisu waa sidee ?


Sawirro: Madaxa shirkadda leyrarka soollarka Gaalakacyo oo gaarigiisa la qarxiyey – Mareeg.com somalia, World News and Opinion.\nSawirro: Madaxa shirkadda leyrarka soollarka Gaalakacyo oo gaarigiisa la qarxiyey\nMareeg.com: Wararka ka imaanaya magaalada Galaakacyo ayaa sheegaya in maanta la qarxiyey gaari uu lahaa madaxa shirkada Soollarada magaalada Gaalkacyo ee gobolka Mudug, Maxamed Dhaban-Cad oo sidoo kalana la sheegay inuu u shaqeeyo hay’adda UNOCHA ee Qaramada Midoobay.\nMaxamed Dhaban-Cad ayaa ka badbaaday qaraxa lagu xiray gaarigiisa, hase yeeshee waxa uu dhaawac ka soo gaaray shan qof oo goobta ka ag dhawaa.\nGoogayaal ah ayaa warbaahinta u sheegay xilliga uu gaarigu qaraxay uusan qofna ku jirin, dadka uu dhaawacana ay ahaayeen kuwa gaariga ku dhawaa.\nMadaxda shirkada Sollarada Gaalkacyo, Maxamed Dhaban-Cad ayaa la sheegay uu gaariga ka degay daqiiqado ka hor xilliga qaraxu dhacay.\nMaxamed Dhaban-Cad ayaa maamule ka ah shirkad magaalada Gaalkacyo ku xirtay layrarka cadceeda ku shaqeeya ee habeenkii ifiya magaalada Gaalkacyo.\nLama oga sababta gaarigiisa qaraxan loogu xiray, hase ahaatee Alshabaab ayaa neceb leyrarka cad-ceedda ku shaqeeya, waxeyna ugu yeeraan Laafo gaalo.\nLeyrarka ku shaqeeya sollarka oo markii ugu horreysay Muqdisho lagu bilaabay ayaa qaar badan oo ka mid ah la qarxiyey.\nMadaxweyne Xasan iyo wafdi uu horkacayo oo gaaray magaalada Garowe\nWasiirka Gaashaandhiga Soomaaliya oo u ambabaxay Kenya (Sawirro)


Laga yaabaa 2018 | Save A tareenka\nMonth: Laga yaabaa 2018\nHome > Laga yaabaa 2018\nWaqtiga Akhriska: 5 daqiiqo Ku safrid tareen noqon kartaa mid ka mid ah siyaabaha ugu nasasho iyo raaxo leh si aad u hesho agagaarka. Waxaad u baahan tahay inaad ogaato sida loo sameeyo fiican ka soo guura oo noqon smart. In si fiican u habaysan oo ogaa waxa waxa ay waddada u xaareysaa samaynta…\nWaqtiga Akhriska: 3 daqiiqo tareenada Swiss yihiin kuwa ugu fiican Europe sida ay sheegtay Boston Consulting Group ee. First of dhan, Swiss ku gaari ratings sare inkastoo ay hoos u tayo. Swiss ayaa gaari a 7.2 guud rating baxay 10. halka Denmark, Finland, iyo Germany oo dhan gaari a 6+ rating. mida…\nWaqtiga Akhriska: 3 daqiiqo Waxaa la sheegay in laga yaabo in Switzerland waxaa ugu fiican u yaqaan for danbow ay baraf iyo shukulaatada delicious, laakiin waxaa jira wax badan oo dheeraad ah si dalka u qurux badan oo la kulmay isha. Saffarada tareenka ee Switzerland ayaa ka mid ah hababka ugu fiican ee ku raaxaysan baadiyaha qurux badan….\nWaqtiga Akhriska: 3 daqiiqo cuntada ugu fiican in la cuno tareenada maalmahan waa run ahaantii aad u delicious. Maxaa yeelay, tareenada badan bixiyaan guri 5-star iyo cuntada heerka koowaad. Tan waxaa ku jira cuntada by dabaakhyo caanka ah ee dunida lagu sameeyo. Waxaa laga yaabaa inaad u baratay inaad wax ka akhrisatid cuntada cajiibka ah ee tareenada laga raaco ama adiga kuu muuqda…\nWaqtiga Akhriska: 3 daqiiqo Italy ayaa qaar ka mid ah safarada tareen cajiib ah. Waxay leedahay tiro ka mid ah tareenada qurux badan iyo saldhigyada fiican dalka oo dhan, laakiin meesha waxaa safar ugu horeysay tareen sameeyay ee Italy? Maqaalkan waxaa loo qoray inuu wax ka barto safarka Tareenka waxaana sameeyay Save A…


Amarkii Madaxweynuhu Faray Guddida Bilicda Caasimada Waxa Uu U Muuqdaa; Qawda Maqashii Waxna Ha U Qaban!!! – somalilandtoday.com\nAmarkii Madaxweynuhu Faray Guddida Bilicda Caasimada Waxa Uu U Muuqdaa; Qawda Maqashii Waxna Ha U Qaban!!!\n(SLT-Hargeysa) Dawladda hoose ee caasimada Hargeysa, gaar ahaan guddida bilicda caasimada shaqadoodu waxay tahay sida magacagooduba ka turjumayo, hagaajinta iyo sare u qaadida bilicda amaba quruxda caasimada oo ah muraayada waddan kasta laga dheehan karo horumarkiisa.\nHaddaba Iyadoo ay sidaa tahay ayaa caasimada Somaliland ee Hargeysa, ayaan-darrada ka muuqata dhanka bilicdeeda waxa sabab u ah oo masuuliyada kaalintaasi gabay Dawladda hoose ee caasimada Hargeysa, gaar ahaan guddida bilicda caasimada.\nGuddida bilicda caasimada ayaa hawl qabta kaliya marka madaxweynuhu amar bixiyo amaba ay cabasho xoogani ka timaad bulshada ee ay gaadho madaxda, taasi ayaa inta badan keenta in Guddidaaasu ay markaasi qaado tallaabo fasirkeedu muuqdo oo ah in ay xililkooda ku ilaashanayaan, taasi oo ah amaba la odhan karo, “Qawda maqashii”\nTusaale ahaan; dhawaan ayay ahayd markii madaxweyne Muuse Biixi uu amar ku siiyay masuuliyiinta dawladda Hoose oo ugu horreeyo maayirka caasimadu oo hawlgaliyay Guddida bilicda, amarkaasi oo ahaa in la furo dhammaan laagaha (Diriinayjyada) la awday oo keenay daadadkii roobka mari kari waayaan, isla markaana sababay burburka hanta farabad, kadib markii daadku uu galay guryaha laagahaasi ku agyaalay, dad iyo duunyana qaaday.\nWaxa jirtay in shirkadda Seeraar oo ay leeyihiin Ilma Seerar ay dusha ka xidheen Laag (Diriinayj) ka mid ah laagaha mara degmada 26-ka June, gaar ahaana xaafada Gol-jano, taasi oo cidhiidhiday biyihii halkaasi marijiray, waxaana xusid mudan horaantii sanadkii 2018 in dhibaato ay dhiska laagtaasi sababtay, dhegaha laga furaystay oo aan haba yaraatee dawladdu waxba ka qaban.\nIyadoo biyihii halkaasi marijiray ay ku yaraadeen, keeneena inay ku fatahaan guryaha ilaa 400mtr u jiray aagaasi.\nKhasaarahii iyo dhibaatadii soo gaadhay xaafadahaasi ayaa dawladu booqasho ay dadkaasi ugu timid maahane aanay waxba ka qaban, waxaana dhacday in qof walbaaba isku qabo wixii soo gaadhay ee aanay sababteeda lahayn.\nBani’aadamka Alle caqlibuu siiyay ay ku fikiraan oo dhibaato mar ku dhacday ay ka tabaabushaystaan sidii mar labaad aanay ugu soo noqon lahayn.\nWaxa dhacday isla sanadkan aynu ku jirno ee 2019, roobabkii Raxmaanku innoo shubay ee Nimcadiisa ahayd ay mar kale dhibaato ku keeneen bulshada.\nIsla goobtan (Ilma Seerar ay dusha ka xidheen) ay sababtay khasaare kii doorkii hore ku laba jibaaran, waxa muddo 7 maalmood iyo habeenadoodii banaanada u hoyday in ka badan 10 qoys oo daadkaasi ka baa’biyay guryahoodii iyo hantidii u taallay, guryaha uu saameeyay daadkaasina waxay dhanaateen 37 aqal.\nMadaxweynuhu amar buu bixiyey oo uu siiyay Dawladda hoose ee caasimada Hargeysa, kaasi oo ah; in la furo dhammaan laagaha (Diriinayjyada) la awday. Laagtaasi waa la furay lamana furin!\nIlaa maanta dhibaatadii halkaasi ka dhalan jirtay waa ay taallaa, waayo?. Wali waxa meeshii buuxa jajabkii sagbaddii laga furay oo dhex taala laagta, waana shub ka samaysan walxo adag, sida sibidh iyo dhagaxaan iyo garaa’id.\nTusaale fiican waxa innoo noqonaya roobkii Maanta da’ay, kadib markii daadkii soo maray laagtaasi uu qaadi waayay inyar mooyaane wixii sagbad iyo biro isku shubnaa ee lagaga dhex tagay markii sagbaddaasi la furayay, waxaanay keentay in laagtu cidhiidhi ku noqoto daadkii marayay oo markii dambe banaanka uga soo booday sidii caadada ahaydna dul maray aqaladii uu hore u banaystay.\nWaxa Xusid Mudan in jebintii la jebiyay laagta ay Ilma Seeraar dusha ka owdeen ay badbaadisay guryihii daadku labadii goor ee horeba banaysan jiray, waxaanay tallaabadaasi keentay in daadkii ka dhashay roobkii maanta da’ay uu si toos u maray laagtaasi la furay, walow ay cidhiidhi ku ahayd, maadaama aan laga hagaajin waxyaabihii ka hadhay markii la jebinaayay sagbadda oo garaa’id iyo shub ishaysta ay qabteen xashiiskii daadku sitay, balse waxa la odhan karaa sidii hore waa laga badbaado badnaa maanta.\nHaddaan arrintan wax laga qaban oo aan laga nadiifin qashinka iyo walxaha kale ee buux dhaafiyay laagaha biyuhu maraan, waxa dhici doonta in magaaladu ay sabbayn doonto amaba degi doonto oo biyaha laagaha dedan ku hoos xanibani dejin doonaan dhismayaasha ay hoos maraan iyo magaaladaba.


Xasan Jabhad: “Mustafa si kasta oo uu u dadaalo … madaxda Dowlad Deegaanka waxaa loo magacaabaa si ay u raalligaliyaan madaxda Addis Ababa” (dhegayso) – Radio Daljir\nXasan Jabhad: “Mustafa si kasta oo uu u dadaalo … madaxda Dowlad Deegaanka waxaa loo magacaabaa si ay u raalligaliyaan madaxda Addis Ababa” (dhegayso)\nFebraayo 20, 2019 10:53 g 0\nAqoonyahan Xasan Cabdilaahi Ducaale (Xasan Jabhad) oo ah halgamaa taariikh dheer ku leh noocyadii kala duwanaa ee halgamadii loo soo galay xoraynta Soomaali Galbeed kana soo qaybqaatay welina qayb ka ah ololaha xornimo doonka waxa uu sannadkii 1977 isaga oo 16 jir ah ku biiray Jabhaddii Xoreynta Soomaali Galbeed (WSLF). Xiligaas oo uu ardey ahaa qorigana waa uu qaatay oo halganka ayuu duurka u galay.\nXasan Jabhad oo waraysi dheer siiyey Radio Daljir ayaa walaac ka muujiyey xaalada maanta ee Dowlad Deegaanka Soomaalida (DDS), waxa uu nala qaybsaday waxyaabaha fashiliya halgan walba oo laga abaabulo dhulkaas cadaawadda guunka ah ee Itoobiya lagu maamulo, iyo waxa ay Itoobiyaanku ka aaminsanyihiin Soomaalida.\nXasan Jabhad waxa uu u warramay wariye Khadar Cawl Ismaaciil.\nHoos ka dhegayso hordhaca qaybta 1aad ee wareysiga asaga oo dhammaystiranna kala soco barnaamijka Martisoor ee maalinka Khamiista.\nDowladda Deegaanka Soomaalida 379 Wararka 28793\nAgaasimaha Madaxtooyada: “DFS mar walba diyaar bay u tahay in ay la kulanto madaxda Somaliland si dalka oo dhan looga hirgaliyo dib-u-heshiisiin dhab ah” (dhegayso)


Jowhar.com : Somali Leader News - News: War deg-deg ah: Weerar ismiidaamin ah oo lagu qaaday kolonyo ciidamo AMISOM ah deegaanka calamada\nApril 25 2014 08:35:37\nWar deg-deg ah: Weerar ismiidaamin ah oo lagu qaaday kolonyo ciidamo AMISOM ah deegaanka calamada\nWararka ka imanaya deegaanka calamada ee u dhexeeya magaalada Muqdisho iyo degmada Afgooye ayaa sheegaya in kolonyo baabuur ah oo ay la socdeen ciidamo AMISOM ah lagu qaaday weerar is miidaamin ah.\nWeerarkan ayaa la sheegay in loo adeegsaday gaari walxaha qarxa laga soo buuxiyay oo isku dhex qarxiyay kolonyo ay la socdeen ciidamada AMISOM, kuwaasi oo doonayay inay galaan xero ciidan oo ay AMISOM ku leeyihiin duleedka magaalada Muqdisho.\nIllaa iyo hadda lama oga qasaaraha ka dhashay weerarkan ismiidaaminta ah hase ahaatee ururka Alshabaab oo sheegtay in uu ka dambeeyay weerarkan ayaa waxaa ay ku sheegteen in ay ku dileen illaa toban ruux oo ahaa ciidamo ka tirsan AMISOM.\nIllaa iyo hadda lama oga qasaaraha ka dhashay weerarkan oo lagu tilmaamay in uu ahaa weerar ismiidaamin ah. Qaraxa ayaa laga dareemay deegaano ka fog fog halka uu ka dhacay illaa iyo haddana ma jiro cid sheegatay weerarkan ismiidaaminta ah.\nmahad on March 17 2014\n0 Comments · 4947 Reads\nJowhar.com756,499 unique visits


MAXAY BULSHADU U RUMAYSATAA BEENTA CADOWGU KA FAAFINAYO SOMALILAND? |\nMAXAY BULSHADU U RUMAYSATAA BEENTA CADOWGU KA FAAFINAYO SOMALILAND?\nSoomaalidu waxay ku Maahmaahdaa Si xun wax u sheeg sixirka darane” Maalinba maalinta ka dambeysa waxaad baraha bulshadu ku kulanto iyo warbaahinta qaar ku arkaysaa war togan ama taban oon haddana sal iyo raad toona lahayn oo laga sheegayo madaxda dawladda iyo Xisbiyada qaranka Somaliland.Waxa u dambeysay xafladii ay ku martiqaadeen Jaaliyadda Somaliland ee Dalka Sucuudigu Wasiirka wasaarada Madaxtooyada Mudane Maxamud Xashi Cabdi oo halkaa u joogay hawlo cibaado , markuu la hadlayey jaaliyada hadalkiisa waxa ka mid ahaa isagoo lahadlaya Madaxda Dawlada Soomaaliya inay ixtiraamaan heshiiskii labada Madaxweyne kala saxeexdeen, oo uu uga jeeday kii dalka Djibouti. markiiba waxa ummada loogu turjumay heshiiskaasi inuu yahay mid ummada laga qarinayo oo Dekada iyo Madaarka Berbera ah oo Soomaaliya innoo saxeexday. in badan oo aan ka mid ahay waxay u fahantay heshiiska Wasiirku ka hadlayaa ee labada Madaxweyne kala saxeexdeen inuu yahay kii Shirka Djibouti.\nQodobbadii Heshiiska labada wadan kala saxeexdeen waxa ka mid ahaa qodobbadan hoose waxaanu u dhignaa sidan:-\nMadaxweyne Dawlada Federal ka Somalia Md. Xasan Sheekh Maxamuud iyo madaxweynaha dawladda Somaliland Mudane Axmed Maxamed Maxamuud (Siilaanyo) waxay ku kulmeen Magaaladda Djibouti 21/12/2014. Waxay labada madaxweyne isla garteen:\nIn la dardar-geliyo wada hadalada labada dhinac,isla markaana wakhti lagu jaan-gooyo.\n2- labada dhinac waxay ku heshiiyeen in arrimaha siyaasiga ah ee masiiriga ah lagu dhiirado,lana fuliyo arrimihii hore loogu heshiiyay oo ah\n: A)-In laga dhawraso wixii wada hadalada carqalad gelin kara.\nB)-Inaan la siyaasadeyn deeqaha aadaminimada iyo mashaariicda dib u dhiska walibana la dhiirigeliyo\n. C)-In la fuliyo heshiiskii hawadda iyadoo farsamo lagu salaynayo wixii lagu heshiiyay.\nWasiir Maxamuud Xaashi qodobka uu lahaa dawlada Somaliya ha ixtiraato waa Qodobka 2aad farqadiisa B)-Inaan la siyaasadeyn deeqaha aadaminimada iyo mashaariicda dib u dhiska walibana la dhiirigeliyo.”\nheshiiskaasina waa kii dambeeyey ee labada Madaxweyne kala saxeexdaan ma jiro heshiiskaa ka dambeeyey, Soomaaliya heshiiskaasna way jabiyeen waxaanu ka shaqeyn waayey dhinaca dawlada Soomaaliya madaxdii dawladii hore ee Xasan Sheikh iyo madaxweynahan cusuba Farmajo bixitaankiisii u horeeyey ee uu ku tago dalka Sucuudiga waxa uu kala hadlay in la joojiyo heshiika Dekada iyo saldhigga millatari ee dawlada Imaaraadku la gashay dawladda jamhuuriyadda Somaliland. Haddaba miyaanay kaaf iyo kala dheeri ahayn, dawladaha Soomaaliya ee diidan hurumarka iyo xidhiidhka caalamigaa ee u soo kordhaya qaranka Somaliland. mar kasta inaynu innagu u noqono kuwo si dadban ugu adeegaya rumeysanayeyna Borobogaandaha iyo beenta ay faafinayaan bulshadeenan daacada ah ee caadifada iyo hubsiimo la’aantuna dariska la noqotay loogu turjumayaa waxa heshiiska wada saxeexay Madaxweynihii hore ee Soomaaliya iyo Madaxweynaheenna Mudane Axmed Siilaanyo. Mana jirto sabab aynu dawlada Soomaaliya ula saxeexano Heshiiska Dekada iyo Madaarka Berbera. goormay Soomaaliya noqotay dawladii EMARITE ee heshiiku aynu la galnay?.ummada waxa lagu majaro habaabinayaa daacadnimdooda awgeed.\nma oga inaynu heshiis la gali karno dawladaha aynu danaha kala leenahay inaynu xidhiidh diblomaasiyadeed iyo mid ganacsiba ka wada xaajoon karno innagoon haysan aqoonsi sida xidhiidhkan Somliland iyo Emirate-ka. Waxaa innoo ogal qawaaniinta caalimiga ah sida (“De Jure” ) and (“De facto States “) ayaa dhigaya in waddamada aan ictiraafka haysani la sameysan karaan xidhiidh ganacsi, dhaqaale, nabadgalyo, maalgashi iyo mid Diblomaasiyadeedba, Inay la dawladaha Qarrammada Midoobay kuraasta iyo calanka ku leh qodabkani waa ka Ethiopia, Kenya, Emeriteska iyo dawlado kalaba kula xidhiidhno qaarkoodna safaarado innoogu ogolaadeen.\nhadaba kireynta Dekada Iyo Madaarkuna waa talaabo xaga horumarka loo qaday, dadkana yaan lagu baqo galin Xuutiga ayaa ina soo weerarayee ummad iyo dal kastaaba danahooda ayey raacaan oo ilaashadaan danteenna aynu ilaashano. Faa’iido badan baana inoogu jirta , waxaynu ka helaynaa shaqo abuur iyo inay lacag adag wadanka soo galiyaan waxay inoo sahlaysaa inynu shirkado kale iyo wadamo kale xidhiidho la sameysano aduunka oo aynu aduunka ku xidhano sida wadan yar ee Djibouti ee 7da dawladood wajoogaan ,dawladba dawladbay soo eegatay .\nWaxaan Bulshada iyo Xisbiyada qarankaba u soo jeedin lahaa inaynu dhaqankeenan imika ee sallaysan ku jiqsiida siyaasadda wax ka bedalo oo wixii danta,dalka,dadka,diinta iyo qarankaba faa’iido u leh la taageero oo aan laga hor iminin. Wixii sixitaan u baahna si anshax leh loo tilmaamo.\nMustafa Ismaaciil Cabdi\n(IR& Diplomacy MA Candidate)


Wararka Maanta: Talaado, Dec 3 , 2013-Madaxweynaha Puntland C/raxmaan Maxamed Faroole oo goor dhow Magacaabay Guddiga Doorashada iyo Ansixinta\nTalaado, December 03, 2013 (HOL)— Madaxweynaha Puntland C/raxmaan Maxamed (Faroole) ayaa maanta magacaabay Guddiga Xallinta Khilaafaadka iyo Ansixinta, guddigan oo ka kooban siddeed xubnood waxaa ku jira aqoon yahanno caan ka ah Puntland iyo weliba cuqaal.\nMadaxweynaha Puntland oo waxyar kaddib markii uu guddigan magacaabay warbaahinta la hadlay, ayaa sheegay in uu rajo weyn ku qabo in guddigani uu noqon doono mid ay dhammaan dadka reer Puntland ku qancaan.\n" waxan rajeynayaa in sidaas ay tahay loogu wada qanci doono, waana hubaa in lagu qanci doono...iyagana waxan Ilaah uga rajeyn hawshooda ay si wanaagsan u qabsadaan..." Madaxweyne Faroole ayaa yiri\nGuddiga uu madaxweynuhu maanta soo magacaabay waxaa ku jira saddex xubnood oo madax-dhaqameedka Puntland ka tirsan, balse kuma jiraan dadkii horay ugu jirey guddigii doorashooyinka Puntland ee la kala diray.\nMadaxweyna Puntland oo taas ka hadlayey ayaa yiri: " anagu waxan rabnaa doorasho cadaalad ah oo aan dal-dalool lahayn, oo dadka reer Puntland ku qanci karaan, sidaas darteed waxaan guddiga kusoo daray cuqaal, saddex caaqil baa ku jira..."\nGuddiga uu Madaxweyne C/raxmaan Maxamed Faroole uu soo magacaabay ayaa kala ah sidan:\nEng.Yuusuf Abshir Cadami - Gudoomiye\nMaxamed Cabdiqaadir Cismaan - Xoghayn.\nCismaan Guureeya Kaarshe - Xubin\nEgn.Maxamuud Axmed Xasan - Xubin\nCaaqil Siciid Xasan Xaaji Yuusuf (Warabacade) - Xubin\nMaxamed Cabdilaahi Faarax(Cillal) - Xubin.\nCaaqil Abshir Cabdi-Raxmaan Caraale (Dhegacas) - Xubin.\nCaaqil Cabdiraxmaan Axmed Xaaji Diiriye - Xubin.\nMusharraxiinta u tartamaya xilka madaxtinimada ee Puntland ayaa horay u sheegay in aysan sharci ahayn in madaxweynuhu uu soo magacaabo Guddiga Xallinta Khilaafadka, isagoo aan wax wada tashi ah kala sameyn musharraxiinta iyo madaxda dhaqanka, maadaama uu kamid yahay musharraxiinta.\nMadaxweynihii ka horreeyey C/raxmaan Maxamed Faroole, Maxamuud Muuse Xirsi (Cadde) oo isna dhowaan warbaahinta la hadlay, ayaa sheegay in xilligiisii aanu isagu soo magacaabin Guddiga Xallinta Khilaafaadka, balse gobol walba qof laga soo xulay, sidaasna ay musharraxiinta iyo isimadu ku heshiiyeen.\nHowsha guddigan ayaa ah in ay kala hufaan xubnaha kamid noqon doona Golaha Wakiillada ee ay beeluhu soo xushaan, islamarkaana ay xalliyaan wax walba oo khilaafaad ah oo dhaca xilliga doorashada.


Home Wararka Gudaha Kulankii maanta deni iyo Baarlamaanka Maxaa looga hadlay kulanka...\nKulankii maanta deni iyo Baarlamaanka Maxaa looga hadlay kulanka ?\nXOG KULANKII MAANTA MADAXWEYNE DENI IYO BAARLAMANKA PUNTLAND?\nXarunta Hido Raac oo ku taal durdurka Dareyle ee magaalada Garoowe waxaa maanta ka qabsoomay kulan albaabadu ay u xiran-yihiin oo dhexmaray Madaxweynaha Puntland Siciid Cabdulaahi Deni iyo Qaar ka mid ah Golaha wakiilada Dowlada Puntland.\nKullankii maanta waxaa soo xaadiray 33 Mudane oo katirsan Baarlamanka waxaana ka baaqday ka qeybgalkiisa kala bar gollaha Xildhibaanada Puntland.\nWarar madax banaan oo kasoo baxay kulankaas ayaa sheegaya Madaxweyne Deni inuu kala hadlay Xildhibaanada dhawr arimood oo ku saabsan qorshihiisa mustaqbalka siyaasadeed,khilaafka ka dhexeeya isaga iyo Madaxweyne kuxigeenka Axmed Karaash iyo Dhaqdhaqaaq maalmihii lasoo dhaafey a hadal hayo oo ku saabsan inay wadaan Baarlamanka Puntland.\nInta badan Madaxweynaha Puntland wuxuu diirada ku saaray hadalkiisa inay ka go’an tahay mudada uga hartay xukunkiisa dib usoo nooleynta barnaamijkii Dimuqraadiyeynta Puntland,wuxuuna sharaxay qorshihiisa siyaasadeed habayaraatee inaysan ku jirin Mudo kororsi balse taas bedelkeeda uu ku kalsoon yahay hadii Alle u calfo inuu Xukunka Puntland kusoo laaban doono isaga oo ku yimid doorasho Shacab oo qof iyo cod ah.\nWuxuu ka codsadey Xildhibaanada inaysan ku dhaqaaqin talaabo codka kalsoonida ay ugala noqdaan gollihiisa Xukuumada balse hadalkaas kuma celcelin si la mid ah mowduucyadii kale oo faahfaahintooda uu ugu dheeraadey Xildhibaanadii soo xaadiray kulanka.\nMadaxweyne Siciid Deni ayaa ka sheegay sida xoggaha hoose sheegayaan inaan isaga iyo cid kale oo ka socota Puntland midna lagala tashan magacaabistii Raysalwasaaraha cusub ee dowladda Federaalka Soomaaliya Islamarkaana Aanu qiyaasi karin sida uu noqonayo xiriirka iyo wada shaqeynta dhex mari Doonta Puntland iyo Villa Somalia.\nWuxuuna sheegay inuu garowsan yahay dad badan oo kula coloobay doonistiisii Madaxweyne-nimo iyo Doonistiisii Raysalwasaarenimo Islamarkaana haatan ay jiraan Xildhibaano u xanaaqsan oo katirsan gollaha baarlamanka Puntland oo ku sugan Garoowe balse maanta diiday inay soo Ajiibaan kaqeybgalka kulankii qado sharfeedka oo uu ku casumay dhamaan Baarlamanka.\nMudane Siciid Deni wuxuu rajo fiican ka muujiyay in heshiis ay ka wada gaari doonaan khilaafka ka dhaxeeya isaga iyo Axmed Karaash,wuxuuna sheegay xalay kulan arrimahaas labadoodu ay uga wada hadlayaan inuu dhexmarey,sidoo kalena caawa kullanka labaad oo xiga ay u balansan yihiin.\nPrevious articleRa’iisul Wasaaraha Magacaaban Oo Bilaabay Kulamo Uu Ku Raadinayo Codka Kalsoonida\nNext articlekhasaaro oo Saciid Deni kasoo gaaray doorashadii Soomaaliya


R/wasaaraha: “Dowladda waxa ay qaadaysaa mas’uuliyadda taabo gelinta shirka dib-u-heshiisiinta Dhuusamareeb” – Radio Muqdisho\nR/wasaaraha: “Dowladda waxa ay qaadaysaa mas’uuliyadda taabo gelinta shirka dib-u-heshiisiinta Dhuusamareeb”\nRa’iisul wasaaraha Dowladda Federaalka ah ee Soomaaliya oo ku sugan magaalada Dhuusamareeb ee Gobolka Galgaduud ayaa waxaa uu balan qaaday in Dowladda ay bixineyso qarashka ku baxaya Shirarka dib-u-heshiisiinta Goboladaas ka socda, isagoo dhanka kalena xalay kulamo la qaatay Maamulka iyo siyaasiyiinta Dhuusamareeeb ku sugan.\nGuddoomiyaha Gobolka Galgaduud Xuseen Cali Wehliye Cirfo oo ka hadlayay kulanka ayaa sheegay in degmooyinka Ceeldheer iyo Galhareeri inaysan xor ahayn oo ay ka maqantay gacanta dowladda, waxaana uu xusay in gobolka ay ka dhaceen faldambiyeedyo ay gacan ka geysteen maleeshiyada Kooxda Shabaab.\n“Mudane Ra’iisul wasaare waxaa noo qorsheysan in deegaannada ka harsan gobolka aan dib ula wareegno oo aan ka sifeyna cadowga Ummadda ee Shabaab, waxaana rabnaa in arrintaasi gacan nalagu siiyo” ayuu yiri Cirfo.\nWasiirka Arrimaha gudaha Mudane Cabdiraxmaan Maxamed Xuseen Odowaa ayaa sheegay in shirka dib-u-heshiisiinta uu gacan ka geysan doono dhismaha Maamulka Gobollada Mudug iyo Galgaduud.\n“Dad wada heshiiyay ayaa nidaab qabsada, marka waxaan bulshada ka codsanayaa inay xoojiyaan dadaalka ku aadan sidii loo xalin lahaa, isla markaana dib-u-heshiisiin dhab ah loo dhex dhigi lahaa bulshada degta Gobollada Mudug iyo Galgaduud” ayuu yiri Wasiirka Arrimaha gudaha.\nRa’iisul wasaaraha xukuumadda Soomaaliya Mudane Cumar Cabdirashiid Cali Sharma’arke ayaa hoosta ka xariiqay in dowladda ay taabo gelineyso dhameystirka shirka dib-u-heshiisiinta, isagoo intii soo agaasinta uga Mahadceliyay qabsoomidda shirka.\n“Waxaan rabaa in aan idinkaga Mahadceliyo sidii aad noo soo dhaweyseen, dowladda waxa ay mas’uuliyad qaadeysa taabo gelinta shirka, waxaan bogaadinayaa duubabka iyo intii ka qeyb qaadatay qabsoomidda shirka” ayuu yiri Ra’iisul wasaaraha.\nDhaqaale loo urruuriyay dhismaha waddo isku xirta Gaalkacyo iyo Hobyo


COVID-19 IYO SOMALILAND: Maxaa Xiga Xaaladan? | Salaan Media\nMay 20, 2020 | Published by: Hamse\nCovid-19 waa cudur ilaa hadda (11.05.2020) saamayn wayn ku haya dhamman aduunyada kaas oo mudo kooban haleelay dad kor u-dhaafaya afar milyan oo qof sida oo kalana galaafatay nolasha dad gaadhaya laba boqol iyo sideetan kun oo qof (War-bixinta Maalin laha ee WHO). Sidoo kale caabuqan Karona waxa uu keenay hoos-udhacii dhaqaale ee ugu waynaa aduunyada mudo kudhow qarni (Dalada Dhaqaalaha Aduunka,2020). Waxa intaas dheer, in cudurkan uu si fudud ufaafo sidaas oo ay tahay ilaa hadda daawo saxa looma hayo waxa kaliya ee lagaga hortigi karaa waa ilaalinta faya-dhowrka iyo kala fogaanshaha bulshada.(WHO)\nWadanka Shiinaha ayaa ah wadankii uu caabuqa Karona ka bilaabmay dhammaadkii sanadkii 2019. Waxa uu dilay dad aad ubadan waxa kale oo uu keenay hoos-udhac wayn oo ku yimid dhaqaalihii shiinaha ee xowliga ku socday sanadadii ugu danbeeyey laakin saamaynta cudurkan ayaa umuuqata mid kooban marka loo eego wadamada kale ee aduunka gaarahaa wadamada Yurub iyo Markaykanka (Ururka Caafimadka Aduunka, 2020 ).\nWadamada Yurub iyo Maraykan ka oo ah wadamada ugu fiican aduunka dhinaca dhaqaalaha, waxbarashada iyo caafimaadka ayaa noqday ubucda cudurkan Covid-19 haskaas oo uu keenay masiibo biniaadam tii ugu xumayd wixii kadanbeeyey dagaalkii labaad ee aduunka. Wadanka Maraykanka kaliya, cudurkan Covid-19 waxa uu soo ritay dad gaadhaya hal milyan iyo sadex boqol oo qof waxana uu dilay sideetan kun oo qof . Wadamada Ingriiska, Talyaaniga, Spain iyo Faransiiska ayaa ah afarta wadan ee safka hore kaga jira wadamada Yurub ee xanuunkani sida ba’an usaameeyey (Ururka Caafimadka Aduunka, 2020 ).\nWadamada Africa ayaa ah qaar looga baqo-qabo in cudurkani uu si-fudud ugu faafo kana gaysto saamayn aad ubalaadhan. Kiisas cusub oo cudurkan Covid-19 ayaa laga diwaan galiyey dhamman wadamada qaarada Africa iyada oo ay jirto agabka iyo adeega caafimaadka oo aad u-liita iyo diyaar-garowga caabuqa karona oo aad uhooseeya (Ururka Caafimadka Aduunka, 2020 )\nSomaliland waxa ay kamid tahay wadamada aad ka ugu nugul in cudurkan Covid-19 in uu si fudud ugu fido kana gaysto saamayn wayn oo ku habsata bulsho markoodii hore la daalaadhacaysay dhibaatooyin aad utiro badan.\nIyada oo aan wali la samayn baadhitaan caafimaad oo balaadhan, haddana waxa la xaqiijiyey sideed iyo afartan qof oo uu haleelay caabuqa Karona waxana udhintay shan qof. Waxaana muuqata in cudurkani uu si baahsan ugu jiro bulshada dhexdeeda. (Wasarada Cafimadka Somaliland)\nIyada oo ay gudida u-xilsaaran ka hortaga iyo la-dagaalanka cudurkani ay qaadeen talaabooyin dhowra, haddana howl-qabadka gudidan ayaa umuuqda mid aad ugaabisa taas ay tabayaan bulshada qaybaheeda kala duwan. Haddii howshu sidan kusii socoto, cudurkani Covid-19 si balaadhan ayuu ugu ufadi doonaa bulshada dhexdeeda taasina ay keeni karto dhibaatooyin ay adkaan doonto sida loo maareeyo loogana soo kabto mustaqbalka.\nTalaabooyinkii Ugu Horeeyey ee Dowlada Somaliland Ka Qaadatay Cudurka Covid-19\nDowladu waxa ay qaaday talaaboyin wax-ku-oola kuwaas oo laqaaday wakhti munaasaba laakin markii danbe ay adkaatay dar-dar galinta kahortagista iyo la dagaalanka cudurka Covid-19. Waxa kamid ahaa kuwan hoos ku xusan:\nMadaxwaynaha Somaliland, Mudane Muse Bixi, waxa uu magacaabay gudida kahortaga iyo la-dagaalanka xanuunka Covid-19 kuwaas oo uu gadhwadeen ka yahay madaxwayne-ku-xigeenka, Mudane Abdirahman Saylici, waxana kujira dad aqoon iyo waayo-aragnimo badan leh.\nGudidu waxa ay kulamo kala duwan la yeesheen qaybaha bulshada ee ay khusayso xaalada xanuunkan sida culimada, ganacsatada iyo qaybaha qaldoorka ee bulshada.\nGudida waxa ay soo saareen amaro looga hortagayo xanuunkan sida in la xidho dhamman goobaha waxbarashada, joojinta qaadka iyo wacyi-galinta bulshada.\nGudidu waxa ay sameeyeen gudiyo heer gobol ah kuwaas oo ka shaqaynaya kana soo war-bixinaya xaaladaha xanuunkan iyo ka hortagiisa ee heer gobol iyo mid dagmo.\nGudidu waxa ay isku howleen helista goobo lagu daryeelo bukaanka uu xanuunkani soo rito iyo helista qalabkii caafimaad ee lagala hortagi lahaa xanuunkan Covid-19.\nXaaladaha Sahlaya Faafida Xanuunkan ee gudaha Somaliland\nIs-dhexgalka iyo Wada-jooga bulshada oo aad sareeya\nBulshada Somaliland oo ha bulsho jecel warka iyo wada-jooga ayaa keentay in kumanaan ka mid ay caado ka dhigteen kulanka,fadhiisiga makhaayada iyo goobaha kale ee la iskugu yimaado saacado badan maalinkasta.\nNadaafad xumo baahansan iyo fayo-dhowrka oo aad uliita;\nDhamman goobaha dadwaynuhu ku kulmaan sida makhaayadaha iyo suuqyada laga dukaamaysto ayaa ah goobo nadaafadoodu aad u-liidato sidoo kale fayo-dowrka bulshada ayaa aad u-liita taas oo sahlaysa in xanuunkan uu si-fudud ufido.\nFulinta awaamirta xukuumada oo aan gaadhsiisnayn heerkii loobaahnaa\nInta badan amarada iyo go’aamada gudida xukuumada ee Covid-19 ayaa ah kuwa ku-eeg TV –yada iyo Idaacadaha kuwaas oo aan ka muuqan fulintoodu bulshada dhexdeeda. Taasi waxa ay keentay in xaaladu sidii hore ay tahay-dadkii ayaa sidii isku dhex-socda, wada-fadhiya iyaga oo aan muujinayn wax taxadira oo khuseeya caabuqan Karona.\nWacyi-galinta oo aad uhoosaysa\nInkasta oo bulshada Somaliland ay la socdaan waxyeelada cudurkan ee uu ku hayo wadamada caalamaka, haddana waxa jira dad badan oo aan fikir saxa aan ka haysan xanuunkan. Bulshada qaar ayaa aaminsan in uu Covid-19 yahay xanuun kaliya kudhacaya dadka gaalada ah halka qaar kalana ay ka aaminsan yihiin in uu yahay xanuun sidii duriga oo kale ah sidaa daraaded bulshadan iyo duriguna ay aad isku yaqaanaa.\nGoobaha uu Covid-19 Si-fudud Ugu Faafikaro Gudaha Somaliland\nMakhaayada Cuntada iyo Shaaha\nMakhaayadaha cuntada iyo shaahu waa goobo ay inta badan bulshadu ku kulmaan halkaas oo ay mudo badan fadhiyaan iyaga oo isku dhow-dhow. Nadaafada goobahan ayaa ah mid aad u-liidata. Shaqaalaha goobahan ayaa inta badan ah kuwa fayo-dhowrkodu liito.\nSariimaduhu waa goobo ganacsi oo kamida meelaha ugu badan ee bulshada Somaliland ku-kulmaan. Kumanan dumara ayaa ka ganacsada goobahan si ay usoo saaraan quutal-daruuriga qoysaskooda.Dhankale, dhaqan ahaan bulshada Somaliland oo ah bulsho intooda badan subax walba ay qoysasku soo adeegtaan ayaa keentay in sariimadihii ay noqdaan kuwa buuqa maalin walba. Nadaafada goobahan waa mid aad u-liidata sidoo kalana ah cidhiidhi taas oo noqon karta meelaha uu xanuunkani si-fudud ugu faafi karo dhibaato wayna bulshada u-keeni karta.\nGoobaha bacadlayaasha ayaa ah kuwa ugu saxmada badan wakhtiyada ciidaha. Hadda waxa ay bulshadu udiyaar garoobaysaa ciidal fidriga halkaas oo kumanan kun oo qof ka dukaamaysanayaan goobahan dharka. Cidhiidhiga iyo saxmada goobahan ayaa hadda keeni kara in goobahan noqdaan meesha ugu xun ee caabuqan karona ku faafo.\nGaadiidka Dadwaynaha iyo Kuwa Gobalada Ubaxa\nBasaska ayaa ah gaadiidka ugu badan ay bulshadu isticmaasho gaar ahaan Hargiesa halkaas oo kumanan dad ahi ay ku kulmaan iyaga oo aan badan koodu xidhayn qalabkii ka hortaga cudurkan inkasta oo gudidu tirade dadka raacaya ay dhimeen.\nTagaasiga iyo Bajaajta\nTagaasida ayaa ah gaadiid inta badan ay isticmaalaan dadwaynaha ku nool magaalada Harigesa halka bajaajta aad looga isticmaalo magaaloyinka kale sida Borama, Burco, Lasanod, Cerigabo iyo Gabilay. Dad aad utiro badan ayaa isticmaala gaadiidkan taas oo iyana sahli doontaa in uu xanuunkani si fudud ugu faafo bulshada.\nGaadiidka Safarada (Gobalada)\nIsku-socodka bulshada ayaa todobadii sano ee udanbeeyey aad usoo kordhay kadib markii la sameeyey shirkadaha socdaalka gobalada kuwaas oo keenay gawaadhi casriya sidoo kalana qiimihii nooliga aad hoos ugu dhigay. Maalin kasta kumanan dad ah ayaa iskaga goosha magaalooyinka iyo tuulooyinka Somaliland. Isku-socodkaasi waxa uu keenayaa in xanuunkii ugaadho dhamman magaaloyinka iyo tuuloyinka wadanka.\nGoobaha Qaadka Lagu iibiyo\nInkasta oo la hakiyey qaadkii iman jiray Somaliland sidoo kalana dadka lagu arko in ay keenayaan la maxkamadeeyo, hadana wali dadkii qaadka cuni jiray way helaan waanay cunaan. Waxa soo gala jaad qarsoodi. Dad aad utiro badan yaa ku kulma goobaha lagu iibiyo qaadkan qarsoodiga ah kuwaas oo kabadan dadkii markii hore ku kulmi jiray goobaha lagu iibiyo qaadka.\nXafladaha Meherka iyo Arooska\nWaxa wali sidii caadiga ahayd iska socda xafladaha meherka iyo aroosyada halkaas oo dad tiro badan ku-kulmaan. Tani waxa ay iyana ka qayb-qaadan doontaa faafista caabuqan Karona.\nXawaaladaha iyo Bangiyada\nXawaaladaha iyo bangiyadu waxay ka mid yihiin meelaha ay bulshadu ku kulanto iyaga oo dhigaya ama qaadanaya lacag. Inta badan bulshada oo aan aqoon nidaamka iyo samirkooda oo hooseeya ayaa keenaya in ay ku adkaato in ay saf galaan oo ay isa-sugaan taasi waxay keenaysaa in ay isku dhawaadaan.\nIsbitaalada kuyaala magaaloyinka waawayn oo ah goobo lagu dabiibo bukaano tiro badan oo qaba xanuuno kala duwan ayaa ah kuwa khatar ugu jira cudurkan Covid-19. Dad aad tiro badan ayaa booqda dadka xanuunsanaya kuwaas oo si-fudud iskaga gala goobahan. Haddii dad cudurka Covid-19 ay galaan goobahan, waxa dhici karta in ay ugubiyaan xanuunkan shaqaalaha caafimaadka iyo bukaano badan kuwaas oo markii hore la tacaalayay xanuuno kale sida macaan, dhiig-kar, kalyo-xanuun iyo joonis taas oo sahlaysa in xaaladu sii xumaato kadibna ay keeno dhimasho badan.\nRaysalayasha iyo Kofeerada\nGoobaha timaha lagu jaro ayaa ah goobo bulsho badan iskugu yimaadaan halkaas oo hal qof uu wada xiirayo una maydhayo madaxa dad badan oo kala duwan kuwaas oo dhamantod ah rag iyo caruur. Dhinaca kale, kofeerada ayaa ah goobo ay iskugu yimaadan bulsho badan loogu qurxiyo dumarka. Waxa shaqaalaha iyo dadka goobahan yimaadaa ay noqon karaan kuwa si-fudud uqaada xanuunkan.\nGoobaha Dhismaha Guryaha\nInta badan bulshada Somaliland waa qaar la tacaalaya helista nolol maalmeedka. Wastaadka, nijaarka iyo kuuliga ayaa ah shaqada ugu badan ee bulshadu qabato iyada oo dhisaya guryaha. Shaqaalahas tirada badan waxa ay noqon karaan qaar unugul caabuqan Karona.\nInkasta oo garoomada ciyaaraha ee la dhigo rooga cagaaran ay dowladu xidhay, haddana dhalinyaro aad utiro badan ayaa ku ciyaara garoomada yar-yar ee xaafadaha ku yaala halkaas oo tiro kale oo badana ay udaawasho yimaadan. Halkaas waxa ka dhalan kara in xanuunkii uu si fudud ugu fidho xaaladan.\nXabaalaha iyo Dadka Maydka Maydha\nMaalin kasta dad aad utiro badan ayaa ka qayb-qaata aaska ka dhacaya xaalabaha kala duwan ee magaalinka Somaliland. Dadka tirada badan ayaa keeni kara in kala qaadaan xanuunkan hadii midkood xanuunka qabo. Dhanka kale waxa jira dad la yaqaano oo ku shaqaysta maydhista maydka kuwaas oo hadii ay maydhan qof xanuunkan udhintay laga yaabo in iyaga xanuunku usoo gudbo sidoo kalana dad kale ay qaadsiiyaan.\nGoobaha lagu iibiyo xoolaha nool ayaa ah goobo dad aad utiro badan ay ku kulmaan. Dadkan ayaa ah laba qaybood-dad magaalooyinka dagan oo ushaqo taga ama xoolo iibsanaya iyo dad ka yimid baadiyaha oo xoolaha keenay. Dadkaas badan waxa ay keenaysaa in Sayladuhu noqdaan meel xanuunka Covid-19 uu si-fudud ugu faafo iyo sidoo kale meel xanuunku uga sii gudbo dad baadiyaha kunool.\nMasaajidadu waa goobo cibaaado kuwaas oo ay waajib tahay xurmayntooda ayna mudan tahay in la joogo, la camiro laguna nagaado in badan si loo helo naxariista ilaahay. Masaajidku waxay kamid yihiin goobaha ugu badan ee dadku kulmaan. Xaalada xanuunkan Covid-19 ayaa samayn kuyeelan karta dadka badan ee jamaca ku tukanaya masaajidada taas oo ay mudan tahay in sheekhdu iyo masuuliintu si-wada jira uga fikiraan ilaalinta caafimaadka bulshada haddii kale uu xanuunku si-fudud ugu fidho karo dadka jamaca ku tukada masaajida gaar ahaan dadka inta badan jamaca masaajid ilaaliya oo u badan dad waawayn oo laga yaabo in ay xanuuno kale qabaan.\nWaxa jira xaafado aad utiro badan oo ku yaala magaalooyinka waawayn ee Somaliland gaar ahaan magaalada Hargiesa. Xaafadaas waxa kunool dad danyar ah kuwaas oo tiradoodu aad ubadan tahay. Goobahan oo ay tusaale utahay xaafada State House ka ee magaalada Hargiesa ayaa ah meelo aad ugu nugul in uu xanuunkan si fudud ugu faafo. Haddii xanuunkani gaadho xaafadaas, waxa uu sababi karaa saamayn balaadhan taas oo in wax laga qabtaana ay adkaan doonto.\nMagaaloyinka iyo Tuulooyinka Xududaha\nWadamada jaarka la ah Somaliland sida Jabouti, Ethiopia iyo Somaliya ayaa ah wadamada safka hore kaga jira wadamada uu haleeyey xanuunkan Covid-19 ee Bariga Africa. Xadka Somaliland la wadaagto wadamaas oo dheer ayaa sahlaya in dad badan ka soo gudbaan kuwaas oo laga yaabo in ay qabaan xanuunkan Covid-19 taas oo dhibaato hor leh uhorseedi karta bulshada Somaliland. Xiliga xagaaga dad aad utirobadan oo reer Jabuuti ah ayaa iman jiray Somaliland gaar ahaan Hargiesa iyo Borama kuwaas oo hada kutalo jira in ay yimaadaan wadan siday doonan ha ku soo galaanbe.\nSaamaynta Dhaqaale ee Caabuqa Karona ee Bulshada Somaliland\nSaamaynta dhaqaale ilaa hadda muuqata ee xanuunkan waxa ugu waawayn kuwan hoos ku xusan:\nShaqaale tiro badan oo shaqo belay\nXayiraadaha la saaray goobaha shaqada sida iskuulada iyo shirkadaha ayaa keentay in kumanan qof ay ku adkaato noloshii kuwaas oo ay maskaxdooda ka guuxayso “Gaajo iyo Karona keebaa daran”.\nLacagtii ay soo diri jireen qurba-joogta oo istaagtay\nLacagta ugu badan ee Somaliland kasoo gasha dhinaca dibada waxa soo diri jiray dadka qurba joogta ah lacagtaas oo hadda umuuqata mid gabi-ahaanba is-taagtay;\nLacagtii xoolaha nool oo iyana umuuqata mid meesha ka baxday\nJoojinta xajka ee sanadkan waxa ay saamayn wayn ku yeelan doontaa iibkii xoolaha Somaliland taas oo keeni karta baahida taagan oo sii koradha.\nQaabka ugu haboon ee ka hortaga iyo xakamaynta Covid-19\nInkasta oo fariinta mobilada lagu duubay ay tahay mid marwalba xasuusinaysa bulshada qaababka looga gaashaanto xanuunkan, haddana waxa muuqtada in aanay jirin wax is-badal ah oo ay bulshadu samaysay. Waxa haboon in gudida xakamaynka xanuunkan ay xoojiyaan wacyi-galinta iyaga oo isticmaalaya qoraalo badan iyo muuqaalo koo-kooban oo ka hadlaya khatarta xanuunkan iyaga oo bulshada kula wadaaga baraha bulshada sidoo kalana ka sii daynaya dhamman TV-yada ka howl-gala Jamhuuriyada Somaliland\nHowl-galinta Dhakhaatiir iyo Kal-kaaliyaal Caafimaad\nWaxa haboon in si deg-dega loo howl-galiyo dhakhaatiirta iyo kal-kaaliyaasha caafimaad ee u-diwaan gashan Wasaarada Horumarinta Caafimaad kuwaas oo ka howl-galaya 16 goobood ee aynu kor ku xusanay iyada oo soo gudbinaya war-bixin maalin leh ah.\nIyada oo wax walba ay xadidayso awooda iyo qalabka ay dowladu hayso, haddana waxa baadhitaan ku samayn kartaa dadka ugu dhow ee xanuunkan qaadi kari sidoo kalana dad tiro badan usii gudbin kara sida:\nShaqaalaha caafimaadka ee isbitaalada wawayn\nShaqaalaha makhaayadaha shaaha iyo cuntada\nShaqalaha dukaanada cuntada iyo dharka\nShaqaalaha raysalayaasha iyo kofeerada\nShaqaalaha xawaaladaha iyo bangiyada\nIyo dhamman dadka la kulmay dadka xanuunkan laga helay\nHowl-galinta Ciidan Qaranka\nIlaa hadda waxa muuqata in bulshada badan keedu aanay u-hogaan samayn amarada ka soo baxa gudida ka hortaga iyo xakamaynta cudurka Covid-19. Haddii xaalku sidan kusii socdo waxa iman doonta xaalad cakiran. Waxa haboon in la howl-galiyo ciidan tiro badan kuwaas oo ka howl-galaya dhammaan goobaha looga baqo-qabo in caabuqan karona uu kufidi karo. Waxa ugu mudan 16 goobood ee aynu kor kuxusnay meelahaas oo ubaahan talaabooyin deg dega.\nGanaax iyo Maxkamadayn\nIn gacan bira lagu qabto cidii ka hortimaada go’aanada gudida sidoo kalana la siiyo digniin afa iyo mid qoraal ah intaas ka dib cidii umuuqata in ay u-hogaan sami waydo awaamirtaas in la maskamadeeyo sidoo kalana ganaax culus la saaro.\nSaamaynta xanuunka Covid-19 ayaa noqon doontaa mid dunidu sanado badan ay kuqaadato in ay kasoo kabato sidoo kalana hadal-hayntiisu noqon doonto mid jiilal badan isku gudbiyaan. Haddii aan la samayn ka hortag fiican iyo qaabab dhaxal-gala oo lagula dagaalamo xanuunkan, waxa uu Covid-19 dhaxalsiin doonaa Somaliland mid wiiqa horumarka sidoo kale dhaxsiiya amni-daro, dhimasho iyo hoos udhac dhaqaale.\nHaddii awaamirta ay soo saaraan gudida ka hortaga iyo xakamaynta xanuunka Covid-19 la raaciyo fulinteeda iyada oo bulshadana la ilaalinayo taasi waxay horseedi doontaa in uu yaraado saamaynta xanuunkani laakin haddii howshu usocoto sida ay hadda wax yihiin waxa xigi doona nolosha bulshada iyo amaankuba ay cidhiidhi galaan.\nUgu danbayn bulshada ayaa niyada ku haysa qaabka uu madaxwaynaha Somaliland iyo gudida Covid-19 u-maamulaan xaaladaha la xidhiidha cudurkan Covid-19 iyada oo bulshada Somaliland badan koodu ka dayrinayaan qaabka wax usocdaan. Haddii ay muujiyaan wax qabad kabadan kan hadda socda, waxa yaraan doona wal-walka iyo baqaha bulshada ee baryahan danbe isa soo taraya.\nIn gudida ka hortaga iyo xakamaynta xanuunka Covid-19 ay si xoogan ulafa-guraan go’aanda ay soo saarayaan.\nQaadkii waa la joojiyay laakin dadkii qaadkii waa ay cunayaan hadda. Tiro tii hore ka badan ayaa ku soo xoomaya meelaha qarsoodiyga ah ee qaadka lagu iibinayo taas oo kabadan tii markii hore.\nGaroomadii cagaarnaa ee tobanka qof ku ciyaarayeen waa la xidhay laakin garoomadii ciida ahaa ayay boqolaal qof ku ciyaaraya iyada oo dad tiro badana ay daawanayaan.\nIskuuladii iyo jaamacadihii waa la xidhay laakin ardaydii makhaayadihii ayay iska fadhiistaan iyaga oo tiradodu intii fasalka kujiray ka badan tahay.\nIskuuladii dowlada waxa la yidhi online halagu dhigto laakin ardayda iskuulada dowlada dhigata inta badan ma haystaan mobilo, TV iyo Internet midnaba.\nGudidu waxa ay soo saartay go’aan ah nin guryaha lagu tukado laakin culimadii waa diideen go’aankaas.\nIn bukaannada laga baadho caabuqa Karona inta aan la jiifin isbitaalada kaladuwan ee wadanka gaar ahaan isbitaalka way nee magalaada Hargiesa oo hadda ah isbitaalka ay ka jirto caqsida ugu badan.\nIn dadku ku tukadaan guryahooda; masaajidadna loo ogolaado mu’adinka iyo shaqaalaha masaajidka si ay usii wadaan eedaanka, nadaafada masaajidka iyo wacyi-galinta bulshada.\nIn maadaama shaybaadkii shaqadii bilaabay, in baadhitaanka xanuunkan laga bilaabo gudida Covid-19 iyo golaha wasiirada oo uu uhoreeyo wasiirka caafimaadku si bulshadu ugu dhiirato baadhitanka oo ay u-aragto wax iska caadiya;\nIn gudidu ay uqaybiso deeqaha soo gaadhay iyada oo la wadaagaysa bulshada si aanu u-iman mad-madow iyo tuhun bulshaduna ugu kalsoonaato.\nIn shirkadaha is-gaadhsiintu gaar ahaan shirkada Telesom ay hoos udhigto qiimaha hadalka gudaha si dad badan ay u-awoodaan in ay sifiican uwada xidhiidhan taas oo yarayn kartaa isku-socodkii sidoo kale shirkada Somtel ay hoos udhigto adeega internetka.\nIn la diwaan-galiyo dadka ku dhinta magaaloyinka si loo ogaado tirada maalintii dhimata iyo xanuunada inta badan ay udhintaan. Waxa jira xanuuno badan oo lakala qaado kuwaas oo bulshadeena aad ugu faafay balse aanan xog dhaba laga hayn.\nIn caafimaadka bulshada laga hormariyo siyaasada iyo doorashooyinka.\nWar-bixinta Maalin laha ee Covid-19: WHO\nUrurka Dhaqaalaha Aduunka (World Economic Forum)\nWasaarada Caafimaadka Somaliland\nQore: Abdirahman Deria Abdi\nBare-sare iyo Diyaariye PhD


Mareykanka oo ciidankiisa kala baxay guud ahaanba Soomaaliya | Aftahan News\nMuqdisho (Aftahannews) – Saraakiisha Militariga Mareykanka ayaa sheegay in labo cisho ka hor la dhameystiray ka bixista ciidanka Mareykanka ee Soomaaliya oo ku beegneyd wakhtigii kama danbeysta ahayd ee madaxweyne Donald Trump uu u qabtay.\nKhubarada qaar ayaa ka digay in ka bixista gudaha dalka Soomaaliya 700 oo Askari lagu soo beegay wakhti aad u xun oo aan ku habooneyn gaar ahaan marka la eego sida Al-shabaab ay u sii hagaajiyeen xirfadahooda dhinaca dagaalka iyo waliba weerarrada qaraxyada loo adeegsanayo.\nSidoo kale, talaabadan uu Mareykanka ciidankiisa kala baxay Soomaaliya ayaa imaneysa xili wax ka yar bil ay ka hadhsan tahay wakhtiga ka hadhsan muddo xileedka dowladda hadda jirta ee uu madaxweynaha ka yahay Maxamed Cabdullaahi Farmaajo.\nciidamada Mareykanka ee Soomaaliya\nAfhayeenka Taliska Mareykanka ee Afrika Col. Chris Karns oo wax laga weydiiyay suurtagal nimada in madaxweynaha cusub ee Mareykanka Joe Biden uu ka laabto taalabadan uu Trump uga saaray Soomaaliya ciidanka Mareykanka ayuu yidhi” ma haboona in aynu wax mala-awaalno.\nWuxuu sheegay in ay Soomaaliya ay ku hadheen tiro yar oo aad u kooban oo Mareykan ah kuwaa oo ka caawin doona ciidamada dowladda Soomaaliya dhinaca farsamada.


Cabdi Xaashi oo ka digay ansixinta sharciyo aan aqalka sare soo marin | Star FM\nHome Wararka Soomaaliya Cabdi Xaashi oo ka digay ansixinta sharciyo aan aqalka sare soo marin\nCabdi Xaashi oo ka digay ansixinta sharciyo aan aqalka sare soo marin\nGuddoomiyaha Aqalka Sare ee Soomaaliya Cabdi Xaashi ayaa digniin ka soo saaray waxa uu ku Tilmaamay ku dhaqanka shuruuc iyo dhismaha hay’addo sharci darrro ah oo aan soo marin Aqalka Sare, kuwaasoo uu sheegay in illaa lix sharci iyo hey’addo la ansixiyay intii ay jirtay Xukuumadda Xil gaarsiinta ah.\nSharicyada iyo Hay’adaha uu dhaliilsan yahay Gudoomiyaha aqalka Sare ee Soomaaliya ayuu sheegay inay ka mid yihiin Ansixinta wax ka bedelka sharciga maareynta guud,Ansixinta guddiga madaxa banaan ee la dagaalanka musuqmaasuqa,golaha adeegga garsoorka,Ansixinta sharciga hay’adda Diiwaangelinta iyo Aqoonsiga dadweynaha,Wax ka bedelka sharciga lagu dhisay guddiga madaxa banaan ee doorashooyinka qaranka iyo kuwo kale.\nGudoomiyaha aqalka sare ayaa War saxaafadeedka ku sheegay iney si dhaw ula socdaan, isla markaana u diiwaan galiyeen dhamaan isku dayada, iyo wareegtooyinka lagu dhaqan galinayo shuruuc, laguna sameynayo hey’addo khilaafsan dastuurka KMG ah ee Soomaaliya sida uu hadalkiisa u dhigay, kuwaasoo aan soo marin aqalka sare ee baarlamaanka federaalka.\nQoraalkaas ayaa lagu sheegay in Golaha Aqalka Sare uu ku war galinayo digniintaan dhammaan hey’adaha Dowladda Federaalka, dowladaha xubnaha ka ah Dowladda Federaalka, hey’adaha Bulshada Rayidka ah, iyo hey’adaha Caalamiga ah ee kaalmeeya Soomaaliya.\nGuddoonka Golaha Shacabka baarlamaanka federaalka Soomaaliya, ayaa wali usii jira hey’ad ahaan, balse muddo xileedkiisu wuxuu dhamaaday 27-kii December, ee Sanadkii hore 2020-kii.\nPrevious articleBooliska Soomaaliya oo soo bandhigay baabuur ay Shabab ka qabsadeen\nNext articleDowladda Burkina Faso oo sheegtay in la dilay ugu yaraan 11 boolis ah


Home Wararka SEIT Hir-Shabeelle oo Baladweyne ku qabanaya xulashada HOP#010, HOP#030 & HOP#066\nSEIT Hir-Shabeelle oo Baladweyne ku qabanaya xulashada HOP#010, HOP#030 & HOP#066\nMagaalada Baladweyne xarunta Gobolka Hiiraan oo ah Deegaan Doorashada labaad ee DG Hir-Shabeelle waxaa maanta ka dhaceysa Doorashada saddex kursi oo kala ah: HOP#010, HOP#030 & hop#066.\nGuddiga Hirgelinta Doorashooyinka Dadban Heer Dowlad-Goboleed ee SEIT Hir-Shabeelle ayaa diiwaangeliyay musharixiinta u tartameysa kuraastaan oo dacwad iyo khilaaf ka dhan ah uu ka taagan yahay Magaalada Baladweyne.\nGuddiga Doorashooyinka heer Federaal ee FEIT ayaa qoraal uu soosaaray waxa uu ku joojiyay doorashada saddexdaan kursi balse SEIT Hir-Shabeelle ayaa u muuqda in go’aankaan uu dhinac maray maadaama abaabulka iyo dhaqdhaqaaqa Doorashada uu wato.\nSaddexda Kursi waxaa ku kala fadhiya Xildhibaannada kala ah:\nHOP#010: Cabdirisaaq Axmed Maxamed (Jindi).\nHOP#030: Daahir Amiin Jeesow oo qaatay shahaadada musharaxnimada.\nHOP#066: Cumar Cismaan Waasuge oo qaatay shahaadada musharaxnimada.\nAfhayeenka Guddiga Hirgelinta Doorashooyinka Dadban ee heer Federaal Axmed Safiina oo xalay waqti dambe la hadlay Warbaahinta ayaa sheegay in la saxay khaladaad ka jiray habraaca Ergada sidaas awgeed Doorashada kuraastaas dib loo fasaxay inkasta oo xaanshida hakinta aan laga saarin bogga FEIT.\n“Annaga oo ah Guddiga Doorashooyinka heer Federaal waxa aan bulshada Soomaaliyeed, Ergada & musharixiinta ku tartamaya HOP#010, HOP#30 & HOP#066 ku wargelineynaa in la saxay habraaca qayb ahaan u dhinneed kaddib markii aan go’aansanay in la shaqeeyo xili habeen ah loona dhammeystiray, Doorashadu waxa ay dhaceysaa Salaadda Duhur kaddib sidaas awgeed musharixiintu waa in ay usoo diyaar-garoobaan” Sidaasi waxaa Warbaahinta u sheegay Axmed Safiina.\nPrevious articleDowlada Koofur Kalbeed oo shaacisay liiska kuraas 7 ah\nNext articleGuddiga doorashada dadban ee Puntland oo laga sugayo lixdii kursi ee u dambaysay\nmaxaa looga hadli doonaa kulanka golaha shacabka ay maanta muqdisho ku...\nGiuseppe Conte: Ra’iisul Wasaaraha Talyaaniga oo is-casilay